Beaking News: Pakistan Ram Five Star Hotel Ah Tuksum I Thah Nawn Nak A Chuak Than Rih — Salai Ephraim Thawngpang\nTuzing ah Pakistan ram chung khuapi a si mi Balochistan khuapi five-star hotel ah mi pakhat nih meithal bak hmang in hmuisel in a sel hna na in minung pakhat lawng a thah khawh hna i minung zei maw zat nih hliahma an tuar t’han tiah Balochistan palik hna nih an chim.\nCun an kah mi pa hi civil mi si lo in Balochistan palik officer tu a si tiah an chim.Balochistan khuapi five-star hotel ah hin ramdang mikhualtlawng tampi an um nak hmun a si i cu ramdang mi hna lak ah cun China sumdawng pawl tam lak te an um nak hmun a si caah,Muslim pawl hna nih rawl ulh thlacam (Ramandan) an awt lai te khan ralhrang pawl hna nih kan kah lai tiah an rak chim cang mi hmun kha a si tiah an chim.\nCun Balochistan Liberation Army ralkap pawl hna nih five-star hotel cu an ven ruangah cu five-star hotel a vengtu palik officer pakhat tu cu an kah i a chung ah a um mi,ramdang mi hna cu him tein an um kho tiah an chim.hi five-star hotel he a pehtlai mi China investment pawl hna nih cun ralhrang hna nih kan mah hi thah le kah an kan timh mi cu kan si.\nKhi five-star hotel ah a um mi hna an mah Pakistan mi pawl hna cu thah an timh mi hna an si lo pin ah an target zong an si fawn lo tiah a chim.cun hi five-star hotel ah a um mi Pakistan ram mi hna cu ralhrang theihlo mi pa nih hin thah duh hna seh law tam tuk a kah manh hna lai,a si na in midang kap lo in ramdang mitu a kan thim nak tu ah palik officer pakhat hi a kah mitu a si tiah an chim.\nCun hi ralhrang pa hi khuaizei ralhrang dah a si ti cu fiang tein an thei kho lo,a si na in Zaver Pearl-Continental nih a chim ningah cun Taliban ralhrang si dawh a si tiah an chim. hi ralhrang pa he pehtlai in Pakistan security force pawl hna nih dothlatnak an tuah cuahmah lio tiah an chim.\nTagged Beaking News: Pakistan Ram Five Star Hotel Ah Tuksum I Thah Nawn Nak A Chuak Than Rih\nAmerican Cozah Nih Iran Ram Lei Ah A Hriamnam Tihnung Patriot Missile Defence System A Kuat Than Nawl →\n← Vawlei Cung Minthang Professional Wrestler Silver King Cu London Ah Thah A Si


USA lainu nih:Trump cu chai bak in kan cheih lai a ti cang hi. – Lai Lungrawn Post\nUSA lainu nih:Trump cu chai bak in kan cheih lai a ti cang hi.\nBiden te Chung hi tuzan zeithla an i meh hnga Sushi leih pah ka ruah miLomhpi nak phundang te si ve cuhPu Biden Kum4 chung cu USA pi hi na pennak in na uk ko lale kan duh zong duh lo zongah na nawl zulh cu hau ko le mu, Thil lianngan pipi na tuah khawh ding le tuah khawh lo dingah cun ka buaituk lemlo.\nNain Vei mu kan Bia hi tawi ko seh Chim ding nai timh mi hrawng hna na philh citcet ah cun Laimi kan hriamnam pakhat si mi Chai bak in cheih na si la hi awh Laimi kan Bom News kip ah thanh na si chinchap la ai yaw ka yinkhungBTW Pu Trump kum4 chung na kan Hruainak ah kan i lawmtuk tiah kei le ka Party pawl nih lomhnak kan van langhter We still love you.\nRelchap khawh asi a rel rilo mi nih:Kan thei cio bantuk in nizan tining hrung ah khan cun Donald Trump hi vote ah Biden nih a tei ngai caah laimi khrifa zawn a ruat mile Trump a diarkam tu hna cu lung rethei ngaiin kan um hna kan ngeichia a caah biatak tein thla a cam mizong tampi kan um ve hna bantuk in’Pathian nih kan thlacam nak a kan leh ko cang ti khin a si cang.\nRev:Chan Thawng Liang nih:USA President a siding kong le’An vote kong a rak phuan cang(+video)\nZaagfak tein:Donald Trump cu ram tang ah’A mah te lawng Golf tukah a kal cang e.


President hlun Donald Trump cu house nih impeachment an tuah hnu ah Senate nih a dihdonghnak – The Cherry Par\nPresident hlun Donald Trump cu house nih impeachment an tuah hnu ah Senate nih a dihdonghnak\nRamchung ummi hna lungretheih, lungfah, thinhun le lungrawh lio caan i, US thawnpang tial hi ka duh lo ngai nain ka van tenh ta. A ruahzia thiam hram uh. Tuchun hi President hlun Donald Trump cu house nih impeachment an tuah hnu ah Senate nih a dihdonghnak tazacuai ni a si cang.\nNizan ah khan, telhte auh le auh lo ding kongah an ruahnak a kalh i, tazacuainak cikhat an ngol ta duak i, iceihhmainak an ngeih than hnu ah pehzulh ding in bia an chah caah atu hi House impeachment a tuahtu hna managers pawl nih closing arguments an tuah lio a si. Mah hnu ah Trump lawyers hna nih closing arguments an tuah ve lai. Cu hnu ah Senator pawl nih an ruahnak an chim lai i, President Donald Trump a sual le sual lo, vote thlak in bia an chah cang lai. Cucaah tuzan lei ahcun an biachahnak kan theih cang lai.\nRepublican Senator hruaitu Mitch MConnell nih cun Trump luatnak ding in vote kan thlak lai tiah fiang tein an chim cang. Atu tiang ahcun Republican minung 6 lawng nih democrats lei ah vote thlak an itim. Republican minung 17 nih democrats lei ah ttang in vote an thlak lawgah president Donald Trump cu sual dantatnak pek khawh ding a si.\nSenate ah Senator minung 100 an um, Republican le Democrats 50-50 veve an um. Senator cheuthum cheu hnih senator 67 nih a sual tiah vote thlak a hau. Asinain atu tiangah minung 56 lawng nih a sual tiah kan vote lai an ti. Cucaah tuchun ah president hlun Donald Trump cu a sual lo, sualnak a ngei lo” tiah biachahnak an tuah lai tiah zumh a si. Credit: Salai Lairamthang\n← President hlun Donald Trump Nih Teinak A Co Than\nMin Aung Hlaing Nih Order A Chuah Thar Mi Cu Lungrawh Bak A Si Cang →


Stoik Cawnpiaknak (Stoicism) | ibcsandnes\nHome › Christianity › Stoik Cawnpiaknak (Stoicism)\nBlog Articles Christianity\tPosted on 27th October 2014 —by admin 1436\nCyprus khuami Zeno timipa cawnpiaknak a zulmi an si. Zeno sianginn hi Stoa Poikile ah a um caah cu cawnpiaknak a zulmi pawl kha Stoik tiah an ti hnanak a si. (Stoicism, New Dictionary of Theology). Annih cawnpiaknak ahcun nunnak ah a biapi bik cu vawlei cung thil sining (Nature) he aa tlak in nun khawh hi a si ko. Cu ti nun khawhnak ding caah cun tuaktaannak le chiaṭha thleidannak hi fakpi in hman thiam a herh i lungthawhnak thil men kha i sum le hrial a herh an ti. Vawlei cung thil sining hi mah le sining an ngei dih i al khawh an si lo. Zei thil hmanh hi zeihmanh a si lo tiah ti ding an si fawn lo. Tahchunhnak ah saram hmanh khi upat dih ding an si. Cu thil sining cu hngalh i cu ning tein nun khawh ahcun nunnak hi sullam a ngei mi nunnak a si kho an ti.\nStoik pawl hi biakam thar chan ah mi nih upat ngaimi le anmah le anmah zong aa upat ngaimi an si. An sining an thlak sual hna le an i upatnak (dignity) a tlak sual ahcun mah le mah thah a ngamh tuk mi an si. Nihin tiang mifim tiah upat i a chimmi bia zong mifim bia tiin chim tawnmi Seneca (4BCE-65 CE), Epictetus (59-135 CE), Marcus Auelius (121-180 CE), tbt. te hna pawl hi Stoik mifim pawl an si. Seneca hoi hi cu Rom siangpahrang Nero ruahnak cheutu a si i a hnuah amah le amah aa that.\nPaul nih Greek khualipi Athen khua ah hi cawnpiaknak pawl a ton hna tikah an i zuamnak kong ah a lawmh ve hna. Cun biakṭheng cung i hngalh lomi Pathian caah tiin an ṭialmi kha kaan chimhmi hna Pathian hi a si tiin an zumh khawh nakhnga a fianter hna. Nan sinah Pathian a um ko i hngalh lomi Pathian nan timi hi Jesuh Khrih thawng in hngalh khawh a si tiah a cawnpiak hna. Micheu nih cun an nihsawh i micheu nih cun an ngaih duh ngai i Dionisius leDamaris hna nih cun an zumh a ti. (Lam. 17:18-34). Nero ruahnak cheutu mifimpa Seneca zong hi Paul hawi le Paul cakuat rel a duh ngaimi a si, tiah Bart D. Ehrman nih cun a ti. (Ehrman, p. 246)\nHi khuaruahning hi Greek mifim deuh lawng nih an hngalh, an zulh i anmah hmanh nih thilthar a simi le an zumh ciami nak in a ṭha deuh an timi Paul thawngṭha kha an duh ngei. Zapi caah cun a har tuk lomi le tuaktaan a herh len lomi Jesuh thawngṭha nih an nun a thlen hna tikah Paul zong nih, Mifim hna sinah thuhmi cu mihrut nih kan hmuh, a ti phahnak a si (I Kor. 1:27)\nCabia: Introducing The NT chungin lak chinmi a si.


Malaysia Lengchuah Phihmi April 14 tiang an sauh | The Chin Express\nMalaysia Lengchuah Phihmi April 14 tiang an sauh\nMalaysia ram hruaitu Prime Minister Pu Muhyiddin Yassin (hmanthlak) nih tuni ah, “lengchuah kan phihmi cu April 14 tiang sauh/thawn dingin cozah nih bia kan khiah cang,” tiah TV in rammi sinah thawng a thanh.\n“Ram Himnak Zung le Ngandamnak Vuanci Zung nih thil sining an ka chimh, cun Covid-19 zawtnak ngeimi zong an karh chin lengmang caah lengchuah phihmi kan sauh hi si.\n“Mizaw karh a zor khawhnak ding ahcun caan tlawmpal a rau rih lai.\n“Cucaah, cozah nih lengchuah phihmi hi peh rih ko usih kan tinak si.\n“Mah ruangah, lengchuah phihmi (MCO) cu April 14 tiang kan sauh. Mipi timhcia in nan um khawhnak hnga tuan tein thawng kan thanh hna hi si.\n“Covid-19 zawtnak karh hi donghter a herh, mipi ni fatin nan vah lo ahcun kan donghter khawhmi asi.\n“Kan hnu zarh chung lawngah mizaw thar 673 kan hmuh hna.\n“Mipi zong nih inn chung ah caan sau deuh um dingin thinlung le taksa in nan i timh hrimhrim a herh.\n“Zung le dawr kharmi vialte pehzulh in nan khar rih hna lai. Sianginn kai ṭhan dingin aa timmi vialte zong i leet uh.\n“Lungdai tein um ulaw lau hlah uh. Lengchuah phihmi kan sauh zongah, a hleihluat tukin rawl i cawk a hau lo, rawl a dih lai lo, kan i za ko lai. Kan dihlak caah a za dingin rawl a um ko tiah bia kaan kamh hna.\n“Nan khing a rit tuk lai ti ka hngalh ko, nain thim ding dang ka ngei lo. Nanmah himnak caah lengchuah phihmi ka sauh hi si,” tiah Prime Minister nih a chim.\nTu chun tiangah Covid-19 zawtnak ngei thar 172 an hmuh hna caah a zawmi dihlak 1,796 an si cang.\nCharhchan: The Star, NST, CNA\nUNHCR Malaysia thawngpang online ah zoh khawh si cang\nRalzaam Tial Lian Thang - July 1, 2019 0\nUNHCR Malaysia nih online ah thawngpang zoh khawhnak website 'https://help.unhcr.org/malaysia/' a ser i tuni July 1 ah a on cang.\nPresident Trump nih US Vanlawng Ralkap hruaitu dingah nu a thim\nUS Thawngpang Tial Lian Thang - May 22, 2019 0\nWashington: US President Donald Trump nih, "US Vanlawng Ralkap (Air Force) hruaitu dingah Barbara Barrett hi ka chuahpi," tiah thawng a thanh...\nHakha nu ‘Iangkung’ sinah rithaisii tlang 2 millions an tlaih\nChin Tial Lian Thang - June 22, 2019 0\nChin state he aa rimi Mizoram ah rithaisii dotu zung nih Chin nu pakhat sinah lungthawhnak rithaisii (methamphetamine) tlang ting 20 cu...


Kayin ram, Myawaddy peng chung kahdohnak ruang ah Thailand ram lei ah a zaammi Kayin ralzam 400 hrawng cu – Hakha Cherry\nKayin ram, Myawaddy peng chung kahdohnak ruang ah Thailand ram lei ah a zaammi Kayin ralzam 400 hrawng cu\nKayin Ralzaam pawl Thailand Ram Caw-inn ah an i Dor Hna.Kayin ram, Myawaddy peng chung kahdohnak ruang ah Thailand ram lei ah a zaammi Kayin ralzam 400 hrawng cu Caw-inn ah Thai ramri congtu ralkap pawl nih an dorter hna.\nMyawaddy peng, Phalu khuate ah Kayin hriamtlai DKBA le SAC ralhrang karlak kahdohnak a chuak i Phalu khuami pawl Thailand ram lei ah an zaam hna.The Chin JournalJune 1, Yangon (Photo-BAP)\nMalaysia Covid lockdown: Theih ding le ralring ding.Malaysia um Chin miphun hawikom dawt hna a hlankan in lockdown kan phan than kho tiah ralrin kan rak in pek lengmang hna bantuk in Malaysia cu Lockdown pical taktak kan phan than taktak.\nCucaah a hlan i MCO sawhdawh bantuk kha asi ti lo. Hmunkip le kaakip ah Polik le ralkap nih chun he zaan he lam an block. Cucaah zawtfah le poipang (emergency) ton i lengchuah awk tha lo asi lo ahcun innchung te um ziar ding asi. Chimh ngaih lo (SOP zulh lo) ruangah tlaih na ton sual ahcun RM 100000 (tingkhat) cawi le liam asi ti zong theih i zuam hna usih.\nNangmah na umnak in 10 km chung lawng ah eidin tirawl i cawk khawh asi. Inn chungkhurkhar pakhat ah minung 2 lawng nih eidin tirawl cawk ah lengchuah khawh asi.\nZaan ah siseh, chun ah siseh, hlasak le aukhuan nan i ralring lai. Lockdown chung ah operasi kan lut lai tiah cozah (Immigration) lei nih tlerhkhawnhnak an tuah lengmang. Cucaah an mah Malay mi mithmuh le theihnak ah hnahnawhnak petu na si lo ding kha a biapi tuk.\nKuttawl, thianhlimh le hmaihuh daithlan bak lo ding asi lai. Zawtnak ka nei men lai tiah nangmah le nangmah naa lunghrinh ahcun na pawngkam minung he naih tein um lo i zuam law asikhawh ahcun checkhlatnak i tuah colh.\nLockdown chung ah zawtfah le poing ton sual ahcun CRC ah hmaikhah lonak um lo tein bawmh hal khawh peng kan si.Lungthawng tein le damnak he um khawh i zuam cio hna uhsih.Siaherhnak he, CRC\nCNF nih NUG he riantuanti dingin public ah an von thanhmi ka hmuh tikah CNF lei kan pale an itimhlamhmi a tlam a tling pah cang tinak a si. A tha ngai.


Ny Attorney General Kut Ah Trump Nih A Phaisa Cazin A Ap Hrimhrim A Hau, Tiin Biaceihbawi Nih Biachahnak An Tuah – Onlinenungak\nNy Attorney General Kut Ah Trump Nih A Phaisa Cazin A Ap Hrimhrim A Hau, Tiin Biaceihbawi Nih Biachahnak An Tuah\n𝐍𝐘 𝐀𝐭𝐭𝐨𝐫𝐧𝐞𝐲 𝐆𝐞𝐧𝐞𝐫𝐚𝐥 𝐊𝐮𝐭 𝐚𝐡 𝐓𝐫𝐮𝐦𝐩 𝐧𝐢𝐡 𝐚 𝐏𝐡𝐚𝐢𝐬𝐚 𝐂𝐚𝐳𝐢𝐧 𝐚 𝐀𝐩 𝐇𝐫𝐢𝐦𝐡𝐫𝐢𝐦 𝐚 𝐡𝐚𝐮, 𝐭𝐢𝐢𝐧 𝐁𝐢𝐚𝐜𝐞𝐢𝐡𝐛𝐚𝐰𝐢 𝐧𝐢𝐡 𝐁𝐢𝐚𝐜𝐡𝐚𝐡𝐧𝐚𝐤 𝐚𝐧 𝐓𝐮𝐚𝐡\nTax $21 million thumhpiak an duh ruangah Trump i a company vialte le amah he ai pehtlaimi hna nih an ngeihchiah he pehtlaiin a sining leng in an chim caah soisel an tong ngaingai.\nKan riantuannak ah sungh le zatlaknak kan tong. Cucaah tax nan kan thumhpiak dingin kan in nawl hna, tiin Trump i a company vialte le amah he ai pehtlaimi hna nih duhnak an langhter. Cu he pehtlaiin hlathlainak an tuah i, Trump Organization nih a phaisa cazin vialte hi NY attorney general kut ah a ap dih hrimhrim a hau, tiin biaceihzung nih biachahnak an tuah. Seven Springs Estate ah Trump company he rian a tuantimi engineer Ralph Mastromanaco le Trump Organization karlak i a ummi phaisa cazin hi NY attorney General Letitia James kut ah an ap hrimhrim a hau, tiin NY County State Supreme Court i Biaceihbawi Arthur Engoron nih biachahnak a tuah.\n“Dinnak le phung nih nawl a ngeihnak buan an co than cang. Tutan biachahnak hi zulh hrimhrim dingin The Trump Organization hi kan tawlrel lai i, a kong kan hlatmi he ai pehtlaimi phaisa cazin vialte zong kan apter hrimhrim lai. Biatak nih a kan hruainak lei paoh ah umkal dingin karhlannak kan pehzulh bangin, ka office nih a kalpi cuahmah lio mi hlathlai nih hi pehzulh a si ko rih lai,” tiin NT attorney general nih a chim.\nPresident Trump a fapa Eric Trump le a riantuanhawi pawl hi a riantuannak pehtlaiin an chimmi pawl hi a si taktak le sungh taktak lo, timi he pehtlaiin hlathlainak 4 an tuah. Cu 4 lakah cun ekah (acre) 212 tluk a kaumi hmunhma i Westchester innlo an sakmi kong hi ai tel ve. Hi vialte hi Trump a chungkhar he pehtlaiin hlathlainak an tuahmi a si i, President Trump nih a office chuahtaak dingin timhlamhnak a ngeih cang caah, Manhattan district attorney Cyrus Vance zong nih a sualnak a hlathlai lio pi a si. NY attorney general sinah an phaisa cazin ap lo dingin Trump a company nih hin sihni ai hlai kho lo, tiin biaceihbawi Engoron nih biachahnak a tuah chih. Hi cazin hi Dec. 18 hrawng tal ah cu ap hrimhrim siseh, tiin a chim.\nTrump nih inn le lo a saknak cazin siseh, cun a company ralchanh in mipi nih an chimmi vialte zong hlathlai dingin August ah khan NY attorney general nih karlhlannak a tuah. 2015 kum i tax pek dingmi can ai ah Seven Springs sinah donation (mihar bomhnak) ka tuah caah $21 million tax zumhpiak dingin nawlnak a tuahmi he pehtlaiin NY attorney general nih hlathlainak a tuah hi a si. Cu zatzat donation a tuah taktak le tuah taktak lo hlathlai dingin karhlannak a tuah hi a si. Congress nan sinah lihbia ka chim sual, cun Trump campaign ah ningcanglo in phaisa kan hman sual, tiin sualngaihthiamnak a haltu Trump i former attorney Michael Cohen nih biakaa a thlah hnu in tutan hlathlainak a thok hi a si.\n“Trump nih hin Forbes cazin chung mirumbik lakah i tel khawh a duh caah a ngeihchiah hi a sining leng tiangin a chim i, a pek hnga tax thumhpiak a duh caah a ngeihchiah hi sung viar bantukin a chim than,” tiin 2019 ah khan congress committee hmaika ah Cohen nih a chim. Insurance company a bomhchanhnak kongah Trump nih bia a perh maw, tiin chiatser bu in chim dingin an hal i, ‘a perhtuk hme teh’ tiin a chim. Cu ti lih an chimmi kongah ai telmi an micazin siseh, election tuah tikah vote kongah dehhlennak, tiin tan laak te dingin Trump nih timhlamhnak ai ngeih cangnak capar vialte zong Congress cu a chimh lawlaw hna. Chelsea Bawi


Kum 25 Pa Cu Thailand Khual A Tlawnnak I Zipwire Aa Citnak Ah A Nunnak A Liam – ZINGHMUH NEWS\nKum 25 Pa Cu Thailand Khual A Tlawnnak I Zipwire Aa Citnak Ah A Nunnak A Liam\nCanada pa cu a darling nu he Thailand ram ah holiday hmang dingin an kal nak ah a nunnak a liam. Kum 25 Canada pa cu Chiang Mai khuapi ah a darling nu le a hawile hna he an kal nak ah a nunnak a liam. Local media hna report ning ah cun “Mah thil hi zarheini zinglei ah a cang mi thil a si” tiah media pawl nih an report. Mah pa hi zipwire aa cit nak ah a cable hri hi a chat tiah theih a si mah thil a can hnu hin The Flight of the Gibbon zipwire attraction Mae Kampong khua i ummi hi an khar cun palik pawl nih zei thil nih dah a cable hri a chat nak ruang ah dothlat cuah mah.\nNawl ngeitu hna chim ning ahcun a thi mi Canada pa hi kg 119 (264 pound) a si, a rih tuk caah hin zipwire ri a lonh i a tlak nak ruang hi a si tiah an chim natein an zipwire seh ah hin thil hman lonak a um an zumh caah hin dothlatnak an tuah.\nZip line service i ttuanvo neit hna chimnin ahcun Canada pa nih hin Zipwire aa cit hnu i tlawmpal te a ka hnu bak ah a safety lock aa phawih cawlh tiah Khaosod English. nih an report.Canada Department for Global Affairs aiawh biachimtu\nchimning ahcun “Thailand ram ah holiday hmang dingin a ka i ruah lo piin a nunnak liam mi pa chungle hna leh a hawile hna zong hi kan tuar pi ngai ngai chun Consular services hna hi a chungle hna sinah hin zeitik can paoh ah hal khawh kan si” tiah a chim.\nZarhteni ah khan Chiang Mai khuapi deputy governor Komsan Suwan-ampa nih Canada khualtlawng pa hi accident a tong hnu hin a rannak in Maharat Hospital ah a ruak hi an kal pi cawlh i a pa a phanh hlan lo tiang cu mah hospital ah an chiah. Mah a thihnak Zipline company hna nih an chungle hna hi a nunnak ruangah hin tangka pek zong an i kamh. A tu ah hin The Flight of the Gibbon Zipline nih hin an company hi mah thil can hnu hin an khar rih i dothlatnak a dih hnu i a phi a chuah tik lawng ah an hung tthan te lai, a thimi pa hi zaangfak ngai ngai asi.\nHOME, WORLD April 16, 2019 April 16, 2019 by David


Vawlei cung ralpi pa3 nak tih a nung ko - CHIN VAKOK NEWS\nMinung nih vawlei cung ralpi pathumnak cu nuclear hriamnaam, biological hriamnaam le chemical hriamnaam in an i do te lai tiah zumhnak an ngei. Asinain nuclear ngeimi ram pawl hi anmah le anmah an i ttih caah an hrimanaam hi a hmang ngam ding an si hna lo. An i chiah sawhsawh. Mi ttihpheihnak ca lawngah an rak hman. Nuclear ngeimi ram hna hi anmah le anmah an i tu duh lo.\nUSA nih Japan i nuclear a rak hman ngammi zong kha vawlei cungah amah lawng nih a rak ngeih caah a rak hman ngam. Korean war ahkhan Russia le China nih North Korea an dirpi. USA le a hawi le nih South Korea an dirpi Korea chung lawngah an i tu hna i kha nuclear ngeimi ram kha anmah le anmah an i tu duh bal lo. Atu Syria zong khi asi ve. USA nih tapung abomh i Asad ralkap le ISIS a tuk hna. Russia nih Asad ralkap cu a bawmh ve hna. Asinain USA le Russia kha an i tu duh bak lo. Atu ah vawlei pumpi ah a thomi ral cu minung le virus karlak i idohnak asi. 1. Vawlei cung ralpi cu vawlei cung minung nih ral kan doh dihmi khi vawlei cung ralpi ti asi. Atu COVID-19 cu vawlei cung pumpi nih kan doh caah vawlei cung ralpi ah chiah khawh asi ve.\nCOVID-19 zong nih a kan doh ve i minung 14,652 a kan thah cang. Zawtnak a ngeih termi hi March 24 tiangah 334,981 an si. Minung zong nihcun virus cu kan doh ve i tam taktak an tah ve cang. 2. Vawlei cung ralpi i tuk ahcun ral an i tei hlan lo an i din kho lo, ral an dih tiang an i tu peng. Atu i vawlei cung ralpi COVID-19 zong cu ral a dih cikcek tiang bak kha i doh a hau. Minung nih maw kan tei lai virus nih dah a kan tei lai. Minung nih maw a ci kan hmih lai, virus nih dah minung hi kan ci a kan hmih lai. Theih lo veve bak kan si. 3. Vawlei cung ralpi a thawh ahcun biakin an khar dih, pumhnak hmun a um kho bal lo. Atu COVID-19 ral zongah biakin hi khar dih ngawt asi cang. Biakin lawng si loin biaknak dang ipumhnak vialte zong khar dih a si ve.\n4. Vawlei cung ralpi a thawh ahcun minung hi lam ah an i chawk ngam lo. Inchung ah an i erh dih. Ramlak hna ah a zam tawn. Atu zong cu vawlei cung ralpi cu doh asi caah inchung ah i erh dih asi ve. Acheu cu ramlak ah anmah lawng um ai timmi zong an um len ve cang. 5. Vawlei cung ralpi lio ahcun ral an doh ruang ah chaw an let kho ti lo, rian an ttuan kho ti lo. An ngeih ciami te lawng kha ei le din a rak si. Atu kan dohmi COVID-19 ral zonghi a tthawn tuk caah hmun tampi ahcun zaapi nih chaw an let kho ti lo, rian an ttuan kho ve ti lo. An ngeih ciami te kha ei le din asi ve cang. 6. Vawlei cung ralpi pakhatnak le pahnihnak hna kha cu minung le minung an rak i do. Zaangfahnak a ngei khomi minung le minung i doh asi. Asianian atu i kan dohmi ral cu zaangfahnak a ngei bak lomi, minung thinlung a keng lomi ral hi doh asi cang.\n7. Vawlei cung ralpi pakhatnak le pahnihnak cu hrimnaam in rak i doh asi. Asianin atu COVID-19 ral cu siai, fimnak, nawlngaihnak in dohmi ral asi. Hraimnaam i raldoh lawng hi ral doh asi lo. Minung a kan thahtu ral kha amah le asi ning in kan dohmi ral poh kha ral doh asi ko. Sehtan zong meital in kan kap lo nain, thlacamnak in kan doh ko nain ral kan doh a si ve ko. COVID-19 ral kan dohmi zong hi ral doh asi ve ko. 8. Ralpi pakhatnak le pahnihnak cu mangttam nih a zulh. Nihin ah Donald Trump nih minung hi virus nakin mangttam nih a kan thah deuh te men lai tiah a chim cang. Cu mangttam cu kan hrial khawh nakhnga US inka ka khar lai lo tiah a ti.\n9. Vawlei cung ralpi pakhatnak le pahnihnak nih tthatnak a chuahpi ve. Ralpi pahnihnak thawngin minung nih raltuk ttih a nun ning a theih. raltuk huatnak ah an hman deuh. Cun, ralpi pahnihnak ruangah colony uknak tang ah a rak ummi ram hna nih colony kut chung in luatnak an hmuh dih. COVID-19 ral ruangah minung nih Pathian kan i bochan deuh ve cang lai. Nu le nu, pa le pa i umnak zong hi Pthian an theih hna ahcun a tlau te lai. 10. Sadrakh, Mesakh le Abednegohna cu Pathian nih a umpi hna. A umpi ko hna nain meiphu chungah tla lo ding in a khamh hna lo. Meiphu ah tlak nak nawl a peek hna. Asinain Pathian nih mephung chungah a luhpi hna i a umpi hna. Zumtu hna hi virus chungah Pathian nih a luh ter khawh men ko., Asinain nangmah lawng na lut lai lo Pathian nih an um pi lai. Pathian nih an luh pi lai. Na thih sual zongah Pathian nih mawh an phurh dih lai. Cucu zumtu le zumlotu kan i dannak te cu asi. Vawlei cung ralpi kan doh hna caah nan thazaang dihlak chuah hna ulaw lungkhat in do tti hna usih! Nusal, pasal ti hna usih.\nPrevious Post Previous post: Austrialia USA Canada um laimi nan mah nawl in laitlang kawlram nan tlun cun thl6 thongthlak nan silai\nNext Post Next post: USA khuasa Chin mi cheukhat Coronavirus an ngei nain


Trump le Biden bia chim mi, mithiam pawl nih cuaithlai an tuah mi ah Trump lungput an uar ning langter a si\nA caan lio a si caah Mithiam/mifim/expert pawl nih Trump le Joe Biden lungput an langter mi hi tutan cu ka vun ttial lai. Tu hi American mipi nih Thanksgiving hmang lio a si, Democrat pawl nih Covid Pandemic ruangah mipi tampi um cu an duh lo, Suimilam 24 chungin American mipi 50 millions leng cu Thanksgiving hmangding in an inn lei ah an lawi.\nSuimilam 24 chungin mi 2,297 an thi, Doctor pawl nih US Modern History caan chia ngai mi kan tawng lai tiin an chim.\nPresident Donald Trump nih Thanksgiving message ah, Americans mipi hna, mah caan sunglawi tuk mi hi, nan dawttuk mi le nan chungkhar he nuam ngai in hmang ding in kan duh piak hna tiin a chim. Joe Biden nih cun, nan inn ah cum cio u, a har nan ti zong ah harnak in ko u tiin a chim\nPresident Trump le Joe Biden nih US mipi sin ah biaca an chim mi cu a khat lo ngai. Trump nih nuam ngai in hmang u a ti lio ah Joe Biden nih a har zong ah nan inn ah um cio ko u tiah a chim\nEXPERTS pawl nih an chim ning a cun, President Trump businessman a si zong ah, a ram mipi nih caan chia an tawn lio ah, US mipi an lungrei athei tuk sual lai ti a phan caah a nih duh lo zawng ah hmai pangtein a nih tawn. Expert pawl nih mah bantuk in Trump nih a nih duh lo buin hmaipangtein a nih lengmang khonak ruang bik cu, US mipi tampi lungdawng in an um sual lai ti a phan tiin an chim\nJoe Biden cu, thil poah hi muinak lei ah a zoh peng tu a si. lamdang kawlnak in cun heh tiah buainak le harnak zong tuar duh mi, ram mipi lungput nak in mah le lungput pakhat nak ah a chia ahmasa duh mia si tiin an chim.\nJoe Biden nih tu li can chia lio ah US hruaitu si seh, US ram hi atu nak in hnunglei ah kir deuh lai i, Depression le anxiety tampi an ngei lai tiah an chim. Credit-RTK\nBe the first to comment on "Trump le Biden bia chim mi, mithiam pawl nih cuaithlai an tuah mi ah Trump lungput an uar ning langter a si"


Ceu Bik Thawng CNLD In An Chuah ! - JM News\nThantlang CNLD Chungtel In Salai Ceu Bik Thawng An Chuah\nLal Maung Cung cu MP i cuh ding in a hlaan kan in timh le hmun pek cia a rak si cang nain Salai Ceu Bik Thawng nih hmun lawng dang a ummi ah lut duh loin Lal Maung Cung a cuh caah party chung lung i hmuh lonak le mipi vuivainak a rak chuak.\nNihin July 13. 2020 thawk in Salai Ceu Bik Thawng cu Thantlang peng CNLD chungtel sinak in chuah a si cang tiah thawng an thanh a si. An chuahnak ruang an ttialmi ah Salai Ceu Bik Thawng nih Thantlang CNLD cu an zungpi ah ripawt a tuah timi an telh.\nCu ruang ah CNLD nih Lal Maung Cung le Thantlang CNLD secretary pa cu CNLD chungtel sinak in an dinhter ve hna.\nCuti a si bu ah Thantlang CNLD nih zeitikhmanh ah Thantlang peng CNLD ah Salai Ceu Bik Thawng cu MP i cuhnak nawl a pe ti lo.\nSalai Ceu Bik Thawng hi MP cuh a duhnak hmun ah Lal Maung Cung nih a kianh khawh lomi kong Chin Media pawl nih intervio an tuah i voi khat te hmanh Lal Maung Cung dirkamh (endorse) a tuahnak a lang lo. Cun Thantlang CNLD cu an party Bahu ah ripawt a rak tuah fawn. ( Teitial Catialtu) tial mi in lak mi asi\nBy jmnews July 12, 2020\nThree Parties Able To Form A Government in Myanmar) 2020 thimnak nih acozah thar a hrin...


Myanmar nu nih Singapore a boss nu anu a thah - thah ve dingin taza an cuai | The Chin Express\nMyanmar nu nih Singapore a boss nu anu a thah – thah ve dingin taza an cuai\nSingapore ram ah sinum a ṭuanmi Zin Mar Nwe nih a boss nu anu kum 70 cu namte in a sawh thah, tiin November 9 le 10 ahkhan Singapore High Court ah taza an cuai.\nA thah hi 2018 June thla ahkhan asi cang nain nizaan tihni November 9 ahkhan Singapore High Court ah taza an cuai caah Singapore media pawl nih a thar in an ṭial ṭhan hi si.\nA thah lio ahhin Zin Maw Nwe cu kum 23 hrawng asi lai tiah an rak zumh. Nain, Tan Tock Seng Hospital ah a ruhkhua an check i kum 17 ruhkhua lawng asi. Singapore ram ah sinum ṭuan dingin a kum tlin lo caah puaisa nih lih in kum 23 in hmatpungṭin an rak tuahpiak mi asi.\nZin Mar Nwe cu Singapore Lainawn Upadi Dal 300(c) in taza an cuai. Thah (thih dan pek) khawhnak upadi asi. A vanṭhat ahcun thah loin nun chung (thih hlan lo) thongthlak tu aa huah kho men.\nZin Mar Nwe cu 2018 in atutiang hi Singapore cozah nih thong a thlak peng. Nizaan tihni cu thonginn thilraang he biaceihzung ah an rat pi.\n“Namte in voi tampi ka sawh i a thi, tiin palik sinah a thahmi aa phuan cang,” tiah tazacuaitu cozah sihni pawl nih biaceihzung ah an chim.\nTarnu nih aa ka velh lengmang\nZin Mar Nwe cu 2018 May thla in hi hna chungkhar sinah sinum a ṭuan. A boss nu hi a vapa le kum 13 leng asi cangmi fanu 2 he khuasami asi.\nZin Mar Nwe cu hi hna chungkhar sinah inn rian, thilsuk le rawl chuan a ṭuan.\nZingka 5:30am in rianṭuan aa thok i 11pm tiang. Myanmar um a chungkhar zong phone chawnhnak nawl an pek i thla 1 ah lahkhah S$450 an pek. Tlawmpal cu sinum puaisa nih a leiba an tlaih. Mah tiang hi cu zeihmanh piahtana a um lo.\nMay 26 ah a boss nu anu cu India ram in a hung phan. Thla 1 hrawng caam aa tim.\n“Mah tarnu nih hin chungkhar minung dang hmuh lo kar ah aa ka tukvelh lengmang,” tiah Zin Mar Nwe nih a chim.\n“Rian aa ka fial peng. Ukang a sami in aa ka khangh. Rawlchuannak thilri in ka lu, pum le kut ah aa ka tuk. A ketin ka tan lio ah ka ṭang ah aa ka chuih,” ati.\nSinain, Zin Mar Nwe a takpum cu sibawi nih an check i ukang sami in duahnak le tuknak, tbk hma pakhat hmanh an hmu lo.\nNamte in voi 26 a sawh\nA thah ni ahhin Zin Maw Nwe le tarnu cu inn ah anmah lawngin an um. Adang cu 11:30am ah leng an chuak dih cang.\n“12:15pm hrawngah tarnu nih a hung ka rat hnawh i ‘thaizing cu puaisa sinah kan khirh lai’ tiin aa ka hro,” tiah Zin Mar Nwe nih a chim.\nThil sining a hlat tu palik nih, “Mah ruang cun Zin Mar Nwe cu a thinhung i a orhlei kut in namte aa lak i tarnu a cawl ti lo tiang a sawh peng. Tarnu nih a nam len nain a nam kho,” tiah an chim.\n“Namte ka tlaih i ka sawh lio ahhin ka lungfim lo tiin Zin Mar Nwe bia kan hal lio ah a kan chimh,” ati. Zin Mar Nwe nih tarnu a sawh lio ahhin tarnu cu mileng khan ah a zau i TV a zoh lio asi.\nTarnu pum ah namte sawhnak hma 26 a um.\nMah hnu ah, Zin Mar Nwe nih a thil lak i zaam dingin master khaan thil vialte a leh dih i bizu tawh zong a hrawh nain a passport a hmu lo.\nMah hnu ah namte cu coka ah a ṭawl i a chiah. A thil aa thlen i tangka tlawmpal le tlanglawng citnak card aa put i inn cu a zaamtak.\nInn pawngah ummi a puaisa sinah a kal i passport a hal hna. Nain puaisa pawl nih a boss chawnh an timh caah a chuak ṭhan. Mah hnu ah bus le tlanglawng in hmun tampi ah a kal. Bukit Merah Central Hawker Centre zong a va phan i cuka ah rawl a ei.\nZaanlei 5:30pm hrawngah taxi in puaisa zung ah a kir ṭhan. Puaisa zung rianṭuan pawl nih palik an chawnh i an tlaih.\nTaxi chungah S$114 a ummi tangka bawm a kal tak. A mongtu nih a va pek nain ‘keimah ta asi lo’ ati.\nSibawi nih bag le tangka ah aa nehmi thi an check i Zin Mar Nwe thi asi.\n2018 thokka le tukum thokka zongah Institute of Mental Health sibawi Dr Alias Ligo nih a check i ‘a thluak hman lomi si lo, punghman minung asi ko’ ati.\nNain, ni kum i private sibawi Dr. Tommy Tan nih a check lio ahcun ‘lungretheih le lungrawhnak ruangah a thluak hman lo’ a rak ti.\n‘Tarnu a rak thah lio zong ahhin a thluak hman lo’ ati.\nA thluak hman tak lo ahcun biaceihzung nih dantatnak neem deuh a pek te khawh men.\nNain, tazacuaitu cozah sihni pawl nih, “Dr Tan nih a chimmi pawl hi Zin Maw Nwe nih a chimmi aa charhchan chommi lawng asi. Mah ni i Zin Mar Nwe a um tu ning puaisa zung nih an chimmi he zong aa kalh,” an ti.\nHmasa thawngpangKalay: Bethany Sizung ah oxygen dur a puak i Rev. Dr. Lalduhawma le a nupi an nunnak liam\nHnu thawngpangCDF-Matupi nih Kawl Ralkap 6 an thah hna, anmah lei 1 hliam tong ve


A CHIMMI PAOH A TUAHMI PRESIDENT NAN TI MAW? HIHI RAK THEI UH – The Chinlung Post\nJanuary 27, 2021 admin Knowledge 0\nTrump hi cu a chim mi paoh a tuahmi asi, amah bantuk in a chim mi paoh a tuahmi president an um rih lo, nan ti le hei in pom piak ko hna usih. Asinain nan theih dingmi cu Pathian hmanh nih minung cungah ka tuah hrimhrim lai tiah bia a chimmi cu ai let tawn si? A chimmi paoh a tuahmi cu theih hngalhnak chambau tukmi hruaitu an si tawn vawleicung ramhruaitu hna tuanbia zoh in.\nTahchunnak ah Mexico-America Border Wall ka chawn lai a timi khi thathnemnak a ngei lo pin ah US ah buainak faktuk tiang in a rak chuak phah i cozah zung tiang in khar a rak si. Biden nih a vun chawn tikah a stop lai timi cu ai fiangtuk. A stop tak I billion dih in an sak mi ramri vampang pi a pakpalawng asi ko. Malaysia Prime Minister Najib Razak nih PM ka tuan ahcun Malaysia illegal pawl ka thenh lai tiah bia ai kam nain a hung tlin tikah cun politician kan ti cu human rights mit in siseh, economic mit in siseh,\nAsian hoikom mithmai zoh in siseh khua a cuan i kan tih ning tluk in a tuah taktak lo. Cun India Prime Minister Narendra Modi zong khi Guzarat CM a rak si lio ah Hindu Nationalist taktak atak si le Khrihfa a rak hremtu bik le serhsattu bik a rak si i PM asi ahcun Khrihfa mi nih kan thih phah viar lai an rak ti. Atu PM atling le zeidah a tuah? Caan pek deuh in chim ahcun tahchunnak lak ding atamtuk, politician taktak le mifim taktak nih cun an chim mi paoh hranhram loin an tuah lem lo.\nA foi nak in Trump bantuk in thathnemnak a ngeih lomi phaisa tampi dih in ka biakam asi ka tuah hrimhrim lai ti khi adik lem lo. A chim mi paoh hranhram lo in a tuahmi president cu uar tlak si loin Vom molh ti deuh ding an si Pathian hmanh biakam ai let ko minung cung ah cun. Credit: Chelsea Bawi\nSalai Lairamthang:Kawl Ralkap le Ruah Chuk Cho. 2020 Kawrlam thimnak ah NLD party nih ceicikcek, landslide in teinak an co nain ralkap nih vote petu min cazin a dik lo ruangah UEC, Hluttaw le Cozah nih fianternak nan tuah lo ahcun nawlngeinak aana kan ting lai lo” tiah chim khawh a si lo” tiah Major General Zaw Min Tun nih tuzing Press Conference ah a chim. 2015 election lio ah Union Election Commission General Tin Aye nih thimfung thlatu minung cazin 100% chungah 30% lawng a dik kho tiah amah kan khan” tiah a rak chim bal.\nMah lio zongah ralkap nih thimfung cazin chek le chek lo a rak um bal lo. Election ruangah lungtlin lonak a ummi kongah UEC nih biachahnak an tuahmi kha a dih donghnak a si. Mah cu UEC phung zong a si.2010 thimnak lio ah USDP nih a hlankan thimfung in teinak an co.Thimfung an rel i, adang party nih an tei sual ahcun a hlankan thimfung buri tom in an rak chuahpi i teinak an rak coter. Mah lio zongah ralkap nih zeibia hmanh an rak chim lo. NLD party nih 1990 thimnak, 2012 By election, 2015 kum thimnak le 2020 thimnak ah landslide, teicikcek in a tei bal cang caah 2020 teinak zong voting fraudd um lo in a tei khawh tukmi a si.\nNLD party nih 2016 in cozah an tlaih. 2008 phunghram tangah temttawnnak phung tampi lak ah rian an tuan. A tuah khawh lomi tampi a um. An tlamtlinh khawh lomi tampi a um nain, ralkap cozah le USDP cozah nak in ngamdamnak, fimthiamnak, lam le sul ah thanchonak a tampi a um, eihmuar ziknawh ah ram pumpi huat in a zor lei a pamh timi cu al awk a tha lomi a si.Ralkap nih thimfung cazin 4 million hrawng a palhmi a um an timi ah hin 4 million nih thimfung va pe hna sehlaw zei party dah thimfung an pek timi zong tet-te chuahpi a hau.\nUSDP chan ah NLD nih pohmah 436 remhnak dingah mipi minthut mi 4 milion kha teh zeitin nan tuah ve lai? timi ralkap sin ah biahalnak tuah phu a si ve hnga.Ralkap cozah nih 2008 phunghrampi cu Kawlram mipi 92% nih an cohlan mi a si an ti nain 2012 by election, 2015 le 2020 thimnak a teitu NLD cu mipi nih phunghrampi thlen an duh caah thimfung an pekmi hna a si. Cucaah ralkap nih 2008 phunghrampi mipi 92% nih an cohlan timi zong hi lih le firkhut lawngte a si ko lo maw?\nRalkap nih anmah rian a simi ramri congh le rampi humhimnak tuan loin an rian a si lomi politics i an i thelh caah kan ram caah hmunthur an si. Zei thil pao hi anmah le an umnak hmun ah a um lomi poah cu hmunthur an si. USDP nih teinak rak co hna sehlaw atu bantuk in thimfung min cazin kongah buainak a chuak hrimhrim lai lo. An duhmi party a sungh caah atu bantuk anaa kan ting lai lo tiah kan chim kho lo” an timi hi mipi zei rel lo, thimfung thlatu zei rel lo le mipi thlanglamh a si tiah ka ruah ko. Credit: Salai Lairamthang\nKHAH, SURBUNG AIRPORT KONGAH THAWNGPANG FIANG ACHUAK CANG


US Khrihfa Mi Caah Thawngchia Ngaingai A Si Mi Pakhat – Chin 11 News\nUS Khrihfa Mi Caah Thawngchia Ngaingai A Si Mi Pakhat\nPosted By: Chin News July 26, 2020\nNevada State I, Las Vegas khuapi cu US ah Sadom le kamawrah khua, Sin City ti zong ah a minthang mi a si. Casino le nigh club phunphun an tuahnak khua a si. Nevada State cozah nih Casino le Night Club vialte cu 50% onnak nawl an pek hna nain khrihfa biakinn tu cu onnak nawl an pek duh hna lo caah Calvary Church nih state cozah cu taza a cuai i, Supreme court an phan.\nConservative ngai a si nain nai hrawng cu liberal lei ah thimfung a thlak pah lengmang caah khirhfa pawl an lung an rawk ngaingai. President Donald Trump nih novemer thimnak ah teinak a co than ahcun Supreme court ah hmunhma pahnih a lawng kho.\nMah a lawngmi ah Trump nih conservative judge a chiah khawh ahcun khirhfa hna nih teinak an co khawh peng cang lai.


CDM ah ai tel lomi hnek ding an si lo ati mi kan um. – Hakha Cherry\nCDM ah ai tel lomi hnek ding an si lo ati mi kan um.\nCDM ah ai tel lomi hnek ding an si lo ati mi kan um. Hnek tuk ding an si zeicatiah an mah ruangah ralkap cozah a nun i rian a tuan khawh sual ahcun rian kaltak in miphun dawtnak a ngei i nifatin kuan fang lak ah ningtti in a cawl mi hna thlan ti khi sullam nei lo ah ai cang ding asi.\nCu lawng hlah ralkap nih uk nak a tleih khawh sual citcet ahcun an caah zeitluk ttih nung dah asi, thonginn nih a hngah hna, hrem an si rih lai, chaw le va in thanh an hau rih lai…Lai an hlum ngam ti lai lo, chungkhar tamtuk nung bu in tthennak nih a phak hna lai.\nRalkap nih an uk ahcun hmailei ah hngakchia in upa tiang caah ruahchan nak a lo lai. Ngak nu dawhdawh an pam hmai lai, khua kip bawitlang vialte hrem le thongthlak an si than lai. Hngak chia caah fimnak a bau than lai, mikip caah sifah nak a tlung than lai, mikip cu ttihnak in an khat lai tbt. Cucu a tha kan ti ko lai maw? Cu thil tlun ding cu kan ruah khawh ko lai maw?Sal bantuk in nun chung caan hman than ding cu kan ruah khawh ko maw?\nCucaah mah bantuk thil ttih nung a tlun dingmi a duh lo mi kan si ko ahcun mah le chuncaw te rawnh in kan dir bak ding le kan doh bak ding asi ko. A duh lo mi zong hnek bak ding ansi ko. Cik khat harsat kan tih ruangah zungzal a har deuh mi dir hmun phanh khawh asi. Cucaah pumpek bak in kan tuan cio a herh. Kut sih in tuan ti hna usih!!!\nCDM cu Bawipa nih dir kamh sehlaw thluachuah ko seh! Teitu cu Bawipa asi. Bawipa nih kan ram dam ter ko seh!Credit-Van Bawi Kam Zaitu\nLaimi cu thla chiat kan ruat tuk tawn aherh lo tiang in. Ma tin thlachiat kan ruahnak ah mi tha lo le misual hna kha an sualnak kan maimilh piak lengmang tawn hna.\nRuah tlaak, 2012 ah maw kan kir lai 1990 ah dah?


US President Donald Trump Cu Supreme Court Nih Taza Cuainak In A Luatn Ter. – Chintanbo\nFederal biaceih ah Donald Trump cu taza cuai asi nain biaceih zung sang bikmi Supreme Court nih taza cuaimi vialte cu a hrawh dih cang.Donald Trump cu US President a rak tuan lioah Washington D. C ah aum mi Trump Hotel kongah taza cuai asi. Donald Trump ngeihmi Washington D. C nih zulhphung a buar pinah ngunkhuai a pe loh tiin Trump cu Federal biaceih zung ah taza an cuai.Nain, Supreme Court nih Hotel kong tazacuai mi vialte a hrawh dih hna.\nDonald Trump cu US President in aa din cang i; President a tuan lioah zulhphung an buarmi timi cu ceih awk a tha ti loh tiin Supreme Court nih taza cuaimi a donghter dih.President Donald Trump cu Senate ah tazacuai ding in House Democrats nih impeachment an tuahnak The Article of Impeachment for Incitement of Insurrection cu impeachment a tuahtu, House democrats hna aiawhtu, Managers hna nih tu zanlei ah Senate ah an rak chuahpi.\nSenate ah Democrat le Republican cu vote 50 veve an ngei. Senate i cheu thum cheu hnih vote lawng in Trump cu sual dantatnak pek khawh a si. Republican minung 17 nih democrats lei I an ttan lawngah President Donald Trump cu sual dantatnak an pek kawh lai. Thong thlak cu a um lai lo, asinain President hlun hna nih an co dingmi benefit vialte cu chuh dih a si lai. Cun hmailei President thimnak ah cuhnak nawl an pe ti lai lo. Asinain Democrats tazacuai mi hi an hlawhtlin lai zumh a um lo. Salailairamthang


Benjamin Sum nih "MMID winner cu nu nih ngah seh ti ka duhpiak hna" ati | THE CHIN EXPRESS\nUpdated on November 25, 2020 7:36 pm\nBenjamin Sum nih “MMID winner cu nu nih ngah seh ti ka duhpiak hna” ati\nMyanmar Idol Season 4 winner asi te men lai tiah mi tampi nih an zumhmi khuaruahhar aw ngeitu Benjamin Sum nih zahan zaan Top 4 + Tan Khun Kyaw zuamnak tuah lio ah “winner cu nu nih ngah seh ti ka duhpiak hna” tiah a chim.\nAtu cu nu 2; Aye Mya Phyu le Esther Dawt Chin Sung lawng an tan cang caah anmah 2 lak ah pakhat paoh nih ngah hna seh ti a duhpiak hna, ti khawh asi.\nRuahnak ṭha ngeitu tlangvalno nih, “minung cu ahopaoh thil pakhatkhat kan tuah tikah pakhatnak si kan i tinh cio. Myanmar Idol ahcun winner henta. Kei zong winner si cu kaa tinh ve ko.\n“Sinain, hmailei ah hlasak hi zeitin dah ka pehzulh khawh lai timi tu ka ruat deuh.\n“Biakhiaktu 3 nih an chim bang, a kan sersiammi minung 11 hi a thiamtuk ciomi an si hna. Kan i chuahpi mi pahrang zong kan ngei cio. Mah ruang cun, aho paoh hi winner ngah hna seh ti ka duhpiak dih hna.\n“Keimah duhnak ahcun, nu nih ngah hna seh ti ka duhpiak hna. Zei ruang ti ahcun, pa ahcun Moo Ler ka zoh tikah amah tein a dir kho lai ti ka zumh. Kei zong teirial in hmailei lamthluan ah ka kal peng ko lai.\n“Nu nih winner an ngah ahcun an caah san a tlai deuh lai tiah ka ruah.\n“Ka lei ah a ṭang zungzalmi Summers nan cungah kaa lawm tuk hringhran. A ṭha bikin kaa zuam zungzal ko lai,” tiah a chim.\nTin Zar Maw nih, “nu nih ngah seh ti ka duhpiak hna na timi dawtnak lungput na ngeihmi kha a biapi bikmi asi,” tiah lungtling ngai in a comment.\nBenjamin cu a aw, mui le pumrua ṭhat lawng si loin a lungput hrim a rak ṭha taktak. Vawlei kil 4 in Chin nungak pawl nih an i thihpi dengmi hi an rak mawh hin lo.\nA tla cangmi 7 chungin Wild Card in minung 1 an auh ṭhan zarh asi caah tuzaan cu minung 2 an tla lai. Ho le ho dah an tla lai tiah na zumh?\nVIDEO: Malaysia Cozah nih EMCO Chung um Kawlrammi 59 a Tlaih Hna\nAsia Tial Lian Thang - November 25, 2020\nMalaysia cozah nih lockdown (EMCO) a tuahnak Hentian Kajang sang ah phungninglo ramdangmi 141 a tlaih hna, kawlrammi 59 an i tel. Hentian Kajang sang...\nRalrinpeknak: Pi Ni Zii hi Hakha ah Thil Zuar Pah in Mi Inn ah Thil Laak a Hman caah i Ralring Cio Uh\nRalrinpeknak le theihternak Pi Ni Zii@Saa Doi hi Hakha khuapi ah i chawh in Laithil le thil dangdang tibantuk a zuar tawn mi a si....


Chin ca (Hakha) Thanchonak Caah Phete Le Vompi Muitawn Zukcawl An Tuah Lio Pi A Si - THE CHINLAND POST\nChin ca (Hakha) Thanchonak Caah Phete Le Vompi Muitawn Zukcawl An Tuah Lio Pi A Si\nSalai CungCung|2019 September 10| Chin Association Christian Communication (CACC) tawlrelnak in Hakha ah Vompi le Phete muitawn zukcawl cu Australia um Rev.Cung Hnin le Kyaw Kyaw @Ram Cung hna nih rak tlung in September thla chungin an tuah lio pi a si tiah kan theih.\n“Hi muitawn zukcawl caah hin a thiam mi Australia ah Rev.Cung Hnin kan sawm, anih hi aw lei in a thiam mi a si, cun Computer muitawn 3D lei ah kan mah Laimi chung in a thiam tiah kan ruah mi Australia thiam in Kyaw kyaw @Ram Cung an mah pahnih hi kan cah hna. An mah nih hin thlakhat chung an um lai i Phete le Vompi tuanbia cu Laiholh tein an kan tuahpiak lai” tiah Pastor Lai Cung nih The Chinland Post ah a chim.\n“Hi muitawn zukcawl cu kan thawk lio pi a si cang. Tu thla chung ah kan tuah lai i mizapi sin ah zeitik a phan te lai ti cu kan chim kho rih lo. Hi muitawn kan tuah hnawh channak a ruang cu, kan Laimi nih kan Laiholh tein muitawn hi chuak kho sehlaw ti hi kan duh, a ruang cu Mizo nih Mizo holh in muitawn an chuah tikah ngakchia nih an zoh nak in Mizo holh an thiam, cucaah kan mah Laimi chung in Laiholh he aa hlat cang mi hna le kan Laiholh kal ning cang a thei tuk lomi hna caah thathnemnak tampi a chuah pi lai tiah zumhnak kan ngei. Cun an mui zohnak in ngakchia ramkip ummi nih Laiholh an thiam lai, ngakchia sin ah Laiholh chim ti loin an zohnak in an thiam khawh cang lai. Tu chanah cauk tampi kan chuah nain a rel takmi an tlawm ngai, a sinain Vedio in kan tuah tik ah cun vawlei cung ngakchia le mino zapi nih an zoh te tikah kan Laiholh, kan Laica le kan nunphung tiang hi an theih deuh lai i thathnemnak mizapi sin ah a chuahpi lai tiah zumhnak kan ngei” tiah a chim chap.\nTutan ah Phete le Vompi kong a si i hmailei ah nunchimhnak kong a tawi tete tampi in Online le Youtube ah tampi chiah khawh an i timh. Cun ramdang Movie pawl zong a si khawh chung in holh leh in kan Laiholh tein zohkhawh ding in timh tuahnak an ngei chap. Cun Computer lei a thiam tak mi Kyaw Kyaw nih CACC zung ah September thla 10 in 14 tiang computer thiam duh mi le cawn duh mi um ahcun a lak tein CACC zung ah zaanlei suimilam 1 in suimilam 3 tiang mah le Computer te rak i put rak cawn khawh le Computer lei a herh mi hal khawh zong a si. Tutan cawnnak hi Australia um Adelaide Chin Christian Church(Australia) tangka lei bawmchannak le upa lei tanpinak in CACC nih a kalpi cuahmahmi rian a si tiah kan theih+++\nNext 2020 Kum Thimnak Ah Hakha Nih Amyotha Hluttaw Hmun Hnih A Co Rih Ding A Fiang Lo


Salai Bawi Lian Mang: American Cozah Ramdang Lei Pehtlaihnak Zung I Bureau Dangdang Upa Hna He Biaruahnak – Lai Lungrawn Post\nAugust 6, 2020 admin Thawngpang\nTuzing ah American cozah Ramdang lei pehtlaih nak zung I Bureau dangdang upa hna he biaruah nak le ruahnak I cheuh nak kan nei kho. CHRO in Salai Za Uk Ling le Keimah kan itel.\nChinram thlanglei Paletwa peng buainak hi kum 5 asi cang. UN le Ramdang cozah hna nih hi kong hi kan sia a herh ko, zeitindah daih nak kan sersiam khawh ning asi lai timi hi an ruat. Ttha te in khua an ruah khawh nak ding le tthahnem santlai in mipi an bawmh khawh nak ding ah UN le Ramcheukhat cozah hna nih CHRO sin ah ruahnak le thil sining an kan hal tawn.\nZeitindah hartong mi le buainak a daih nak ah America cozah ramdang lei zung nih hma kan lak khawh ning asi lai ti kha a biapi in kan I ruah mi asi. A tu ka vun thil mi hi zapi theih awk ttha kan ram thilsining a tawinak in vun hrawmh mi asi.\nSalai Za Uk Ling nih Kan Chin ramchung in a rak kan tel pi khawh caah atlam atling khun. Nunnak thaap in a hmun ah rian a ttuan tu le thawngpang a la tu hna kha upatnak sangbik kan pek zungzal hna. Zeica tiah data le facts umlo in policy thlak khawh asi lo.\nCozah pakhat, asilo ah UN sin ah bia kan chim lai kan ti tik ah faingte in kan theih setset mi kha facts le data he chim a biapi. Zei ca tiah bia kan va ruah mi hna (advocacy) cu policy ser ding ca i chirhchan asi caah thil dik, a fiangmi te kan chim khawh kha a biapi ngaingai.


CNLD Nih Chief Minister An Tuan Khawhnak Lam A Um Lo I Cozah An Ser Khawhnak Lam A Um Lo: Pu Zo Bawi – Chuncha News\nCNLD Pawl nih chief minister an ttuan khawhnak ding lam a umlo tiah pu zo bawi nih july ni 6 ah achim.Chinland kulh ah cozah an ttuan kho lailo ti duhnak cu chinland kulh ah Hluttaw palai 24 an um I ralkap pa6 an si.\nTidim le thawngzaam ah CNLD party an um lo.ma ti ah khan pa 4 an dih I 14 atang cozoh fun khawnnak dingah 13 a herh cucaah zeitindah chin party nih a cozah a funh khawh ti lai a sullam aum lo.Zeitihhman ah an minung nih a zawh ti hna lo.Ramkhel kongah fak tuk in I suaisel nak tuah phun asi lo , Asinain CNLD party nih cun Acozah an serkhawh nak lam cu a um hrimlo tiah Pu Zo Bawi nih a chim fawm.\nA dang a rak chim mi relchap<<Tulio Chin ramkulh cozah lei ah ramkulh caah rian a ttuan timi kong a chim phuan ve cang. Tulio kan chan cu tthanchonak lam lawngte a zulmi kan si ko nain a chimmi bia hna zong hi al ding an ttha bak ve lo. “NLD nih kum 5 chung kan ttuanmi hi Chin cozah nih a luan ciami kum 50 chung an rak ttuanmi nak in kan ttuah kho deuh, Tonzaang in Paletwa tiang motor lam kan cawh, Chin rakulh chung khuate hna zong 100 ah 85 tluk ah motor lam a pem khawhnak hnga kan bawmh hna, cun hlei hna zong a herh ning in kan tuah piak dih hna” “Mah hi mipi nih nan mit in nan hmuhmi le nan tehmi bak si ko, cozah dang hna nih a luan ciami kum 50 chung ah an rak ttuanmi nak in a tam deuh timi hi chim ka duh” tiah Chin ramkulh Hlutdaw le Chin ramkulh NLD party president simi Pu Zo Bawi nih cun a chim. “Daw Aung San Su Kyi zong a mah pum bak in Chin ramkulh chungah voi 4 bak te a rak phan i kan dirhmun cu a ruah ning leng in Chin ramkulh caah hawi dang hnanak in Budget zong tam deuh a kan pek.\nChin ramkulh chungah NLD nih teinak kan hmuhmi hi 100 ah 78 tluk cu mipi thawng in si, cu ruangah Chin mipi hna nih NLD cu 100 ah 100 bak in an cohlan kho tiah Vice President dirhmun tiang a kan pek” “Kan ramkulh chung zongah hin zoh cio ulaw sianginn lei siseh lam lei zongah Chin ramkulh cu ruah a tam tuk caah tiin kan Pi Su Kyi nih thing zong in tuah ti hlah uh, motor phanh khawhnak paoh cu Steel Structure in tuah ding a kan fial. Cu ruangah siangin 1500 tluk cu dirhmun kan san ter hlei ah steel lawng tein kan sak ter hna” “Kan hnu kum ah khan rampi Budget kan hmuhmi cu 133 Billion tluk si, tukum Budget zoh tik zongah 143 billion tluk a um, zei bantuk cozah hmanh kai hna sehlaw hi tluk in an kan pe lai lo” tiah Pu Zo Bawi nih cun a chim chap.


Chin Ram Ah Zohchunh Awk Tlak Vanzang - News and Media\nChin Ram Ah Zohchunh Awk Tlak Vanzang\nGlobal Vanzang nih kan ram CDM caah tiin round khatnak ah UD $ 100,000 in a round 3rd nak tiang an khawlh thawh hnu ah atu hi a round 4th nak an i kawlh lio si. Cu pin ah US um Vanzang khua mi lawng nih AK 47 zûn 50 le vanlawng kahnak pakhat an thawh timi thawng nih thinlung a thawhter i lawmh a um hringhran.\nA uan zong kan i uanthârpi bak hna. Thantlang peng, Vanzang khua hi inn tlawmte an si ko nain kan ram le miphun caah tiin țan an chuahnak cung ah Bawipa nih a let tampi in thluachuah ko hna seh. Crd: Sang Uk Ceu (Vangzang) J.Tial Awi FB ah lakchinmi a si. A dang relchap.Pharisee bantuk thinlung hi Khrih nih a huatmi asi. Jesuh Khirh nih mizaw, kebei, mitcaw, holh kholomi.\nHnachet, thinghmui hma, Khuachia nih tuahmi a damter hna le mithi a thawhter hna tikah Pharisee cu an ilawm kho lo. Scripture/Bible ningin asilo an ti. Kan Law, kan phung Sianginn kan cawnning he aa kalh an ti. Damnak le luatnak a hmutu hna cungah ilawmh khawh loin an zumhnak Bible/Scripture, Cathiang kongah an buai. Cubantukin atu kan chan zongah Thiang Thlarau a co lomi hna, pastors, Evans.\nBible Sianginn kaimi le zumtu tampi nih mi pakhat khat nih luatnak, damnak le ngaihthiamnak a co tikah kan lawmhpi kho hna lo. A chimtu pa/nu kongah kan buai. “Bible ning in asilo. Bible he aa kalh!” tiah Pathian nih a hmanmi hna cungah kan buaipi tawn.“Bible le Pathian” hi kanmah ta, kanmah ngeihmi, kanmah innchungkhar ca lawngah a ruatmi kan um tawn. Mi vialte Pathian le mi vialte Bible le mi vialte caah.\nThiang Thlarau asi hi kan philh tawn. Bawipa nih mi zeipaoh a hman khawh ko hna. Khakha nangmah nawl asilo. Bawipa nawlngeihnak asi. Lungtekep hmanh pei ka hman lai a ti cu! Zeiti ava si zongah, Kannih cu damnak, luatnak le ngaihthiamnak aco i hrinṭhannak acomi hna tu kha kan lawmhpi awk le thla kan cam piak ding asi. Thiang Thlarau co loin Bible hi Pharisee bantukin itlaih, iken, aupi, phuan, chim, rel khawh asi.\nBy. James Vanneilian\nṬial Cung Thang Kan Hmuh Ṭhan Colh Lai


Ralhrangbu Doh Dingah NUG Le EAO Hna Nih C3C An Dirh Cang – Onlinenungak\nRalhrangbu Doh Dingah NUG Le EAO Hna Nih C3C An Dirh Cang\nNUG nih ram pumpi huap dothlennak ni (D-Day) a thanh hnu thla hnih ah NUG le tlangcung hiramtlaibu (EAO) cheukhat i bawm in ral lei i funtomnak committee Central Command and Coordination Committee kan dirh cang tiah NUG upa pakhat nih a chim (Central Command and Coordination Committee cu a tawinak in C3C tiah an auh).\nC3C tangah a chang-chang tein i ukhruaining (Chain of Command) a um lai. Hi committee an dirhnak cu hmualngei tein ralhrangbu kan doh khawhnak dingah a si tiah NUG Defense Ministry Secretary U Naing Htoo Aung nih cun Oct 28, nizan ah khan a chim.\nU Naing Htoo Aung nih cun “Committee ah NUG in runvennak le ralkap lei tuanvo ngeitu hna an i tel bantukin tlangcung hriamtlaibu hna chungin ralkap lei hotu hna an i tel ve. Kan dihlak thazaang fonh in rian kan tuan lai” tiah a chim.\nAsinain C3C ah aa tel cangmi tlangcung hriamtlaibu hna le raldohnak lei tlangtla/nawl petu ding hna i an min cu NUG nih a langhter rih lo. C3C ah aa tel rih lomi EAO (tlangcung hriamtlaibu) hna he zong tonbiaruahnak an ngei peng ko tiah theih a si.\n“Aa tel dingmi zeimawzat an i tel cang bantukin midang zong an i tel khawh nakhnga kan i zuam cuahmah ko. Thanchonak tete a um ko” tiah U Naing Htoo Aung nih a chim.\nTlangcung hriamtlaibu hruaitu hna bawmhnak le an ruahnak hna kha lak in ral a do dingo ralkap hotu hna cu hmuhton le thiamnak a ngeimi hna kha khanh an si lai. Cu lawng si loin CDM a tuahmi ralkap hna zong tlamtling chinchin in an i tel khawhnak dingah tuanvo ngeitu hna nih an i zuam cuahmah tiah theih a si. Source: Myanmar Now. The Chin Post


Nunnak Hi Caan Asi - A VEL IN KHAMH KAN SI\nNA NUNNAK CU NA CAN HI A SI\nKan nunnak hi kan Caan nih nawl a ngeih. Cucaah kan pawngkam ah kan nunnak nawl ngeihtu dingin suimilam le calendar nih an kan kulhnak asi. Minit an kal sinah nikhat cu zeikar ahdah a liam manh kan ti lengmang ko! Vawlei thil tuahawk a tamtuk caah le herhhai thilrit nih a kan nenh tuk ruangah, CAAN KAN I ZA HRIMHRIM LO tiah kan nun a phunzai tawn. Sinain a ngaingai te ah cun, “Pathian nih a kan serhnawhchannak dirhmun kan phak khawhnak ding caah caan hi a za in a kan pek ko.” A biapi mi cu, “KAN CAAN HI KANMAH DUHNAK TUAHNAK AHMAW KAN HMAN, BAWIPA DUHNAK TUAHNAK AHDAH,” ti tu hi a si.\nCaan hi Pathian sinin kan hmuhmi laksawng asi. Bawipa nih a hmuitinh le a saduhthah liim nak ding caah, kan dihlak hi zei caan ahdah nung ding tiah caan a kan khiahpiak cio. Hmannak kongah Thim ding pahnih kan ngei; “Pathian pekmi caan hi chikkhat kanmah miaknak caah maw kan hman dih lai, zungzal nunnak ca I hram thlaknak ahdah kan hman lai,” ti hi an si. A liamcia mi can cu khirh than khawh le, char than khawh an si ti lo caah Bawipa nih a kan pek mi caan tha tawi te hi, a tha bik le sullam ngei bik ah kan ser thiam ding hi minung pakhat nunnak ah a biapi bik mi asi.\nKan ngeihmi caan Zungzal nunnak ca i hramthlaknak tawh cu, nitin na nunnak caan kha cawlcanghnak phunphun in khah ter i liam ter sawhsawh men lengmang kha siloin, na nunnak caah Pathian a hmuitinh ning tein nun le zulh kha asi. Jesuh zong Pathian nih vawlei ah Kum 33 chung te lawng nunnak caan a pek pinah a nunnak donghlei kum 3 te lawng kha mikhamh tu dingin thlah hnawhchan a sinak rian tlinternak caah a hman. Kannih caah cun kum 3 chung Pathian tinhpiakmi caah kan can le kan nunnak va hman cu caan vaivuanh le sawksam zong a lo ko men hnga; sinain vawlei ah nun caan pek a sinak chan cu amah duhmi poah tuah dingah siloin Mi khamhnak rian tuan dingtu ah a rak si. Jesuh cu vawlei a ratchan kha a fian tuk caah a Pa nih vawlei ah lim dingin a pekmi, tuah a fial mi, PA sunparnak rian vialte kha a lim cikcek. Cucaah vailam cungin, “AA LIM CANG,” (Johan 19:30) tiah a chim khawh nak kha asi.\nBible nih vawlei kan nunnak hi chikkhatte a hung chuak I chikkhatte ah a tlau thanmi tikhu he a tahchunh (James 4:14), sinain ZUNGZAL nunnak cu donghnak a ngei lo. Bawipa nih amah fialmi rian lim dingah a kan pek mi kan vawlei caan hi amah duhnak tuahnak caah hmang in zungzal nunnak thluachuah co ding ah tinh a si mi kan Nunnak hi, CHIKKHAT AH A ZIAM THAN DINGMI TIKHU CUNGAH HMAN DIH CU HRUH ASI. Nifatin hi thimnak ding caah caan tha a si. Thaizing na phan ti lo kho. Na ngeihmi caan hi tinhmi ngei tein Bawipa nih an pekmi asi bantuk in amah fialmi rian limnak caah maw na hman lai, Tikhu bantuk asimi vawlei chikkhat na nunnak caah dah na hman lai, thim caan asi. Vawlei ah nunnak caan pek na si nak chan cu, nangmah duhmi poah va tuah dingah siloin, Bawipa sunparnak rian limnak ding caah asi. Na thih lai ah Bawipa na ka fialmi rian tlamtlin tein kan LIM cang tiah na ti ngam te lai maw, a tu hi caan tha si.\nFiang tein langhtermi cu ceunak ah cun an i cang.\nCucaah, “Aa hngilhmi i hlau tuah, thihnak in tho tuah, Cun Khrih cu na cungah a ceu lai,” an ti kha a si taktak. 15Zeitindah kan nuncan a si ti kha ṭha tein i zoh u. Mihrut bantukin um hlah u, mifim bantukin um u. 16Atu kan nikhua hi caan chia a si caah, caan ṭha nan hmuhmi paohpaoh kha ṭha tein hman i zuam u. * 17Mihrut si ti hlah u, Bawipa nih tuah hna seh ti an duhmi hna tu kha tuah i zuam u.\nFianternak: David Stanley nih a tialmi nitin thlarau rawl chungin tharchuah mi asi.


Trump Dirkamhtu Biachim Ning Cu Thinphang Ngai Si Ko! Cang Hram Hlah Sehlaw Tha – Chin World News Evening\nPerlar ah ca an tar. January 19 ah hriannam he mitampi kan kan ram a dawmi diklak kan rathan lai, tiah ca an tar. Zeidah a cang te lai kei cu an dai lailo, tuchung an pil kate long a si ka rak ti kha nan i chinchiah ko lai. Ka dirpi bak Trump hi. Ara laimi zarh le thla ah hin tinung tuk thil a cang khomi a si.\nThil diklo tuk tuahmi cu ram a dawmi nih an thinlung ah an deihter kho hrimhrim lo e an ti. Zeidah kan cang te lai tihi thinlung thabat in kan um cio, hmailei kongah a tu kongah siseh mit in hmuhko bu in fiarko hi cu an ti. By Joseph Thawng Z Ting.\nRelchih: Thantlang ah COVID-19 mizaw pakhat hmuhchap a si: Chin Ramkulh Thantlang khua ah 2021 January 11 ah COVID-19 mizaw pakhat an hmuhchap tiah, January 11 ah kan theih. “Atu COVID-19 zawtnak A ngei thar mi hi Kawl miphun a si. Kalaymyo lei in riantuan ah Thantlang a ra mi a si.


Thailad Ram Khuapi Bangkok Ah Covid-19 Cu Khuaruahar A Si Ko - News and Media\nThailad Ram Khuapi Bangkok Ah Covid-19 Cu Khuaruahar A Si Ko\nJuly 27, 2021 admin GLOBAL NEWS 0\nTu lio hi thailand ram ah covid a karh cuahmah ve ti a si. Annih tu hi amakngai mi cu lam ah 1e6dtein kal cuahmah ko, a taksa zong zawtnak, fahnak zeihmanh a um lomi cu an tlu thluahmah ko ti a si. A hman thlak hi rak zoh hmanh u. Cucaah Thailand ram a bikin Bankok Khuapi ah hin ṭih anung tuk ti a si. Bangkok ah hin a cnag deuhmi a si. Kawlram mi Bangkok ah a ummi an si ah cun i ralring taktak a herh ko lai hi.\nOxygen um lo ruangah Covid mizaw a thimi an hungtam deuh liopi ah ralkap siizung zongah ralkap chungkhar zong a thimi an hung tampi ve tian Myanmar Now ah fehternak an tuah. Mandalay ramthen, SAC ralkap sakhan pakhat in ralkapbawi nupi pakhat nih hrintu a pa aa thlawpnak ralkap siizung pakhat ah Oxygen a um lo ruangah a thimi ralkap chungkhar hna hmuh an si i,\nMizaw a ngeimi chungkhar hna nih oxygen an kawl piak len hna tiah Myanmar Now ah a chim hi a si. “Covid ruang ah an phan cio. Oxygen an ngah lo. Kanmah kan phan ahhin minung 4, nizan ah 2, tu zing ah 2 an thi hna” tiah amah pumpak himnak ruangah minlanghter a duh lomi nu pakhat nih a chim. Covid zawtnak a um chungah mipi lei thlawp a ngah lonak ralkap siizung hna ah.\nRalkap chungkhar pawl an khat tiah a cung minu nih a chim chih. “Ralkap bawi, Duh-Bohmugyi renk sang hmanh siizung kai ding a fawi lo. A zawtnak a zual ngai hnu lawngah siizung kai khawh si. An zual tuk lo ahcun inn ah thlawpter an si” tiah a chim. Ralkap council ngandamnak vuanci zung nih cun Kawlram chungah covid mizaw 269,525 an um i, a thimi dihlak hi.\nMinung 7,111 an si cang tiah nizan July 25 ni ah thawngthanhnak an tuah. Nain a tak Kawlram chung thil cang he cun tampi aa thlau tiah chiatnak bawmhchanhtu Rescue phu nih an ruahdamh ve. Mandalay ramthen chung i ralkap siizung pakhat ah Oxygen a zatlo ruang le siibawi an tlawm tuk ruangah harnak an tong i, Ni chiar tein ralkap chungkhar 10 nak tlawmlo an thi tiah cu ralkap siizungah tuanvo ngeitu ralkap Bogyi pakhat nih a chim.\nPu Tial Zel Cinzah & Pi Tial Ci Nih Covid-19 Mizaw Dirkamhnak Ah Phaisa Am Tak Tak An Rak Pek\nChin Pa Ah Cun A Thiam Bik An Si Men Lai


Canada lei nih:USA laimi ralring nak an pek cang hna’Tih nung diarhmun ah nan diar caah i ralring uh. – Onlinenungak\nCanada lei nih:USA laimi ralring nak an pek cang hna’Tih nung diarhmun ah nan diar caah i ralring uh.\nUS election nih mipi buainak ngan ngai chuahter dawh asi cang. Kan nih Canada hna cu Deputy Prime Minister nih US um mi Canadian pawl sin ah ralrinnak achim cang.\nLamzawh in motor khangh, dawr baoh, miphun huatnak tiang khan țihnung nih azulh khawh mi asi. US um kan unau pawl, ralring tein um i zuam cio hram uh.Victor khen Sang\nKan unau pa konglam a si a tang hi:\nChinmi hi kan pum fatuk i ional ah kan chuih kho te hnga maw tiah voi tampi biahalnak a chuakmi a phi cu Denmark i ralzam dirhmun in a phanmi Phun Mang nih a vun kan pek cang.


Rom Cakuat 12 (Romans 12)\nRom Cakuat 12\n1Cucaah ka u le ka nau hna, Pathian nih a kan zaangfahnak a nganmi ruangah hin, Pathian sinah a nung in pekchanhmi raithawinak bantukin i pe tuah u; a rian ah aa pumpemi le cohlan awk tlakmi si tuah u; cucu biaknak taktak Pathian nan pek awk biaknak cu a si. 2Hi vawlei kalning hin kal ve lengmang ti hlah u, sihmanhsehlaw chunglei in Pathian nih nan lungthin kha a dihumnak in in thleng hna seh. Cu tikah a ṭhami thil le Pathian nih a lawmhmi thil le a tlingmi thil kha nan hngalh khawh lai, cucu Pathian duhmi an si.\n3Pathian nih vel a ka ngeih caah a ka pekmi laksawng ka hmuhmi thawngin hi bia hi nan dihlak sinah ka chim: Nanmah le nanmah kha a sang tuk ah i ruat hlah u. Nan siningte tu kha i hngal u law Pathian nih zumhnak an pekmi hna ning cio ah nanmah le nanmah nan i ruah cio ning cu si seh. 4Kan pum cungah hin nge tampi kan ngei i hi nge vialte hi rian dangdang an ngei cio. *12:4-5: 1Kor 12:12 5Cu bantuk cun, kannih zong hi mi tampi kan si nain Khrih he kan i pehtlaihnak thawngin pum khat kan si i pum nge dangdang cu pakhat le pakhat an i pehtlaih dih bantukin kannih zong pakhat le pakhat kan i pehtlai dih ve. 6Cucaah laksawng phun dangdang kan hmuh ciomi cu Pathian nih a kan pekmi vel kan hmuh ning cio ah hmang hna u sih. Laksawng kan hmuhmi cu Pathian bia chim thiamnak a si ahcun, zumhnak kan ngeihmi ning khan kan hman awk a si; *12:6-8: 1Kor 12:4-11 7midang ca rianṭuan kha a si ahcun, cuticun kan ṭuan awk a si; cawnpiak kha a si ahcun kan cawnpiak hna awk a si; 8midang thazang pek kha a si ahcun kan pek hna awk a si, kan ngeihmi thil midang hrawm ve kha a si ahcun siang tein kan hrawm hna awk a si, nawl ngeihnak kha kan laksawng hmuhmi a si ahcun, fak piin rian kan ṭuan awk a si; midang zaangfah kha a si ahcun lunglawm tein kan zaangfah hna awk a si.\n9Kan i dawtnak hi lungthin taktak in si awk a si. Thil ṭhalo kha hua hna u law thil ṭha kha i tlaih peng hna u. 10Pakhat le pakhat kha Khrih ah u le nau bantukin i daw cikcek u law pakhat le pakhat kha i hmaizah u. 11Fak piin rian ṭuan u, nan thathu hlah u. Bawipa cu nan lungthin taktak tein a rian ṭuan u. 12Nan i ruahchanmi thawng khan nan tha nuam ko u; harnak nan in tikah lungsau thinfual in um u law thla cam zungzal u. 13Nan u nan nau a si a fakmi kha nan thil hrawm hna u law khual kha tluninn onh hna u.\n14Nanmah an hremtu hna kha Pathian sinah thluachuah halpiak hna u; asi, thluachuahnak kha halpiak hna u, chiatserhnak si loin. *12:14: Mat 5:44; Luk 6:28 15Aa lawmmi sinah vaa lawm ve u, a ṭapmi sinah va ṭap ve u. 16Pakhat le pakhat nan zawn i ruat dih u. Lungpuam in um hlah u, rian hme tete ṭuan duhnak lungthin kha ngei u. Ka fim tiah vaa ruat hlah u. *12:16: Phut 3:7\n17Mi nih nan cungah ṭhat lonak an tuah ahcun ṭhat lonak in va lehrul hna hlah u. Mi vialte nih a ṭha tiah an ruahmi kha tuah i zuam u. 18Mi vialte he i rem awk kha nan i zuam khawh chungin i zuam u. 19Phuhlam hmang hlah u, ka naule hna; Pathian thinhunnak tu nih khan cucu tuah deuh ko seh. Zeicahtiah Cathiang nih pei,\n“Phuhlam cu keimah rian a si,\nkeimah nih ka lehrulh hna lai, tiah\nBawipa nih a ti,” a ti kha. *12:19: Deu 32:35\n20Cucaah Cathiang nih,\n“Na ral cu a rawl a ṭam ahcun\nrawl va pe,\nA ti a hal ahcun ti va pe,\nCu ti na tuahnak nih cun a lu cungah\nmeiṭil na chonh a si lai,”\na ti bang khan va tuah u. *12:20: Phut 25:21-22\n21Ṭhat lonak kha i teiter hlah u, ṭhatnak tu in ṭhat lonak kha tei i zuam u.


Tu Hrawng ka buaipi ngai mi Tleicia (Jaw Jaw Or KyawKyaw ) thihnak he pehtlaih In thinlung chung bia ! – Hakha Cherry\nKan u nau pa thihnak he pehtlaih in Mi thi pa Hringtu a nu hi kan Biak Pathian min tein hnemnak va tuah hna sehlaw cucu remnak lam pi tha bik cu a si ko hnga!. A thi mi chungkhar hna zongnih kan u nau pa hi bom puah an khapmi a puah cu a palh ko ti cu kan ruat thiam ve ko lai Ka zumh ko.\nSullam lo tukin le luantukin an hrem tik le a nunnak a liam beh fon tikah hin ChawChaw Hringtu nu le pa u nau hna nih , Sangau khua nu pa le mino Upa hna sin in hnemnak bia an theih hrimhrim hi a biapi tuk mi a si. Remnak taktak kan ruat ah cun kan Mah thiam I cuh ter lengin kan dik ko ti I tleih peng le Facebook chung caa tial len nak nih kan lakah remnak a chuah ter lai lo. Lung fahnak lehlam a karh ter men ko lai.\nMithi pa a thih pin ah sual phawt i ( tiva Nga bom puah ruangah hitlukin hrem in mah tluk zan mui khuasik lakah a dam lo hngalh ko bu in tipi an pil ter chih i Nga an tleih ter chih hi cu an luandeuh ve ko rua hlah maw ka ti. Chawchaw hi a zawtnakin dam kho ti lo dingin thi te seh ti bantukin tuah mi si kolo maw ) tiah chungkhar lei Hringtu nu le pa u nau rual hna le dawtu hna nih cun ruah lo wak a tha ve lo mi a si!\nA ruang cu Zan khuasik lakah Nga an charter mi paiper khat bak an vun post mi hmuh a si. Zan mui lak khuasik cingling ah tipi pil in paiper khat nga char ah cun a dam ko mi hmanh kik nih tleih In thih a fawi tuk mi a si. Dawtnak le thlachiat ruat nak cu an rak ngeih deuh rua lo hlahmaw ka ti. Thil tha thildik an dirpi tuk ruang zong cu si kho ko.\nSihmanhsehlaw thiltha thildik kan dirpi tikah mipa a sualpalhnak ruangah nga tleih mi nunnak le minung nunnak zeitlukin dah an biapi ning an si ti cuaithlai thiam I zuam hram u sih law a tha tuk hnga.\nSu-ngau Mino riantuan tu Upa hna hi khua mi nih zumhtlak mi le mi felfai bik tiah thimmi nan si ko lai caah minung thah hi cu nan duh mi cu a si hrimhrim lailo\nKa dawtmi kan u nau a si mi hna Sangau mino hruaitu hna zong kan chungkhar Lila midang nih hi tibantukin an cungah tuah in an nunnak liam sehlaw cu thin lung a fak ve hrimhrim cio ko lai. ti ka ruat ko.\n(Nga nunnak maw a biapi deuh minung nunnak dah) ti hi mizei bu I hruainak hmanh nih dantatnak pakhatkhat kan tuah tikah kan ruah chih bu tein aa tlak ningin hremnak tuah thiam hi a bia pi tukmi a si.\nZei khawm a si ah kaphnih u nau khat te kan si nak le kan Khrifa sinak hi kan tonmi harnak nih kan philh ter sawh hlah seh ti hi kan thinlung cio ah chiah hram u si.\nCathiang nih cun na u Nau pakhat khat nih nacungah thin hunnak a ngeih ti na hngalh a si ah cun , Pathian sin ah raithawi nak tuah ding naa tinh mi cu kaltak law na u nau pa he remnak va tuah hmasa cu hnu longah Pathian si ah raithawi nak cu na tuah than. Tiah a kan ti.Credit-December Vandawtlian Hc


Good News: Min Aung Hlaing Cu Anupi Russi Le China Nih An Bawm Than Lailo Thawngthanh Asi – Chin World News Evening\nGood News: Min Aung Hlaing Cu Anupi Russi Le China Nih An Bawm Than Lailo Thawngthanh Asi\nSeptember 3, 2021 Salai Van Myanmar News\nGood News: Min Aung Hlaing Cu Anupi Russi Le China Nih An Bawm Than Lailo Thawngthanh Asi. Kawlramah Civilwar (D Day) achuah tikah Tuluk le Russia nih ralhrang an dirpi lai lo Kawlram pumpi kahdohnak a chuah tikah (D Day or Civilwar) hin Russia le Tuluk nih ralhrang abawmh hna lai tiah thinphang in kan um cio,tuhlan zongah UN Security Council meeting zong ralhrang dirpi tu lusu tu bik an rak si ko tikha chim tam hau loin zapi theih si ko.\nTuluk kongah,Tuluk cu rul bantuk in a zirmi a si caah SAC ralhrang an der dingin a hmuh ahcun a pelte hmanh ralhrang a bawm hna lai lo; NLD nih cozah arak tlaih bak khan Daw Suh cu Tuluk cozah nih rak kan tlawng tiah an sawm colh. Suh Kyi party nih teinak ahmuh bak cun Suh Kyi lei le NLD an hoih colh hngap ko. Tutan ah mipi nih tei ding dirhmun kan dir cun Ralhrang hnu a chit colh ko hna lai. Cucu Tuluk lungput cu si caah Tuluk nih ralhrang a bawmh hna lai tiah 15% tluk lawng zumh rih ding si. Cucaah civilwar a chuah tikah Tuluk nih SAC ralhranga dirpi hna lai ka zum lo.\nRussia kongah, Russia cozah cu hriamnam zuar in chawletmi an si I hriamnam zuarnak in an ram zong a rummi si nain tu ahcun hlan bantuk in Russia cozah nih hriamnam a sermi hi leicung ram tampi ah a zuar kho ti lo;Cucaah ram sifak deuh simi,N Korea,Pakistan le kawlram ti bantuk hna hi chawlehnak ah aa komhter men mi hna si. Hi hna ram sifak ukpennak hi attha tiah a dirkamh lo business ah ahman sawh hna bia,biatak in kawlramah civilwar achuah tikah ralhrang a bawm hna lai lo.\nSAC ralhrang le mipi I tukdoh tikah mipi kan vantthat tuk te dingmi ahcun, bianabia ah Tuluk le Russia nih SAC ralhrang a bawmh ahcun NATO le Europe tthawng tampi nih kawlram a rak bawmh lai,Tuluk le Russia nih ralhrang an bawmh lo ahcun NATO le Europe ram tthawng nih kawlram mipi an kan zuan hnawh hlei lai lo,cathanh luklak in ralhrang mawhchiatnak an chuah te ceo lai si ko.\nKawl Ram Mipi Hna Caah PDF Kalay Nih Aherh Taktak Mi Thawngthanh Nak An Tuah\nGood News: Ralhrang Dalan Nu Nak In Atungtai Rem Dawh Deuh Mi Kawl Nungak Nih Ralzam Caah Thil Tha Taktak Atuah


Myanmar Ram Cu A Zualhma Ngai Cang, Covid-19 Mizaw 70 An Hmuh Chap – Chin 11 News\nMyanmar Ram Cu A Zualhma Ngai Cang, Covid-19 Mizaw 70 An Hmuh Chap\nRalring taktak in um ko cang hna usih. An karh ning a rangtuk hringhran cang. Tuzing ah ngandam nak leinih thawngthanh nak an tuah mi hrim hi cu thinphang ngai a si ko.\nMyanmar ram ah Covid-19 mizaw 70 an hmuh chap. August 26 zingka nazi 8:00 ah Ministry of Health and Sports thawngthanhnak ah Covid-19 mizaw 70 cu hmuh chap an si tiah theih asi.\nAugust zarh hnihnak chung ah Sittwe i Bank rianṭuan tu pakhat si ah Covid-19 an hmuh i cu thok in dothlat le pehtlainak a ngeimi pohpoh test an tuah thluahmah hna tik ah tu bantuk in Covid-19 zawtnak ngeitu pawl an hun hmuh chap hi asi.\nAugust 24 zaan ah Covid-19 positive asi mi 30 an hmuh dih hnu ah atu bantuk in 70 an hmuh chap hi asi. Myanmar ram caah cun atu an hmuh mi hi nikhat ah tambik an hmuh zong asi. August thla chung ah Covid-19 positive minung 100 leng an hmuh cang.\nThlakhat chung ah minung 100 leng sinin zawtnak rungrul hmuh a si cang tikah Hakha, Thantlang khuachung ah a um mi hna zong nih ralring tein um ko hna usih. Kan pawngkam ah ah zawtnak rungrul a ngei mi hna an karh ngai cang caah daithlang bak hna hlah usih.


Pastor Van:Trump kan tanh mihi’Pathian sual kan tuah tar asi. – Lai Lungrawn Post\nPastor Van:Trump kan tanh mihi’Pathian sual kan tuah tar asi.\nJanuary 19, 2021 January 19, 2021 admin Theihtlei\nUS thimnak kong, Pu Biden le Pu Trump te pawl kong cu nolh tthan lengmang ding a si ko. Aruang cu hmailei kan nunnak ah lungfimnak a kan petu, thuk deuh in khuaruah khawhnak a kan neihter tu, fim a kan chimtu le ralring nak a kan petu a si lai. US president caah a cuhmi minung thimdan thiam ding ca zongah fim a kan chimtu a si lai. A bik in, Trump bantuk lungput le ruahnak a neimi hna Pathian thimter ti lo ding in le hmanter ti lo ding in ralringnak a kan petu a si lai. Aruang cu, kan biakmi kan Pathian cu sualnak kan tuahter bantuk a si pinah zei I kan rel lo bantuk zong a si fawn. Thimnak I a cuhmi an I tinhmi le an policy le an nuncan ziaza le an thiltuahmi fiang tein theihhngalh khawhnak le thleidan ziathiamnak a kan petu a kan chimtu zong a si fawn lai. US politics zong thuk deuh le kaudeuh in a kan hngalh tertu a si fawn lai. US politics cu Khrihfa biaknak mit in zohdan zong a kan thiamter deuh fawn lai.\nMalaysia ram I a ummi ka hawipa nih a ka chimhmi cu, Tuluk kan boss pa nih rawl voikhat a kan dangh ahcun rawlman let 10 tluk in rian a kan ttuanter a ti. Trump nih US president a sinak dingah Khrihfami a kan dawtter le kan duhnak tlawmpal te a tuahtermi cu Malaysia Tuluk boss pa lungput le thiltuah bantuk he a khat a lo. Trump zong cu a hrut thlu ve lo tikah vote a petu Vunrang evangelical Khrihfa pawl duhnak cu tlawmpal te cu a tuah ve ko lai. Nan a lungput, a tinhmi, a thiltuahmi le a ziaza vialte cu Khrihfa cawnpiaknak, Bible, le Bawi Jesuh thil tuahmi le cawnpiaknak he tamtuk a kalh a tlak lo. Mahlawng hlah, US ramchung I minung tamdeuh, ram tampi, miphun tampi, le biaknak dang caah a policy, a thil tuahmi le a lungput cu ttihnung a si pinah rawhralnak, harnak, le hnahnawhnak tamtuk a chuahpi. US mipi lungnuam loin a kan tuah dih a kan buaiter dih.\nPu Trump hi US politics le democracy a fiang lo lawng si loin politics I a sullam zong a fiang lo tikhawh a si pinah politics I a rian le a tuah ding zong a fiang lo tikhawh a si. Sipuazi vawlei in a rami a si tikah US politics zong amah sipuazi ca hlawknak ah hmang a timh. US politics cu sipuazi mit le lungput in a zoh I a kalpi tikhawh asi. US politics cu amah larnak, hlawknak, le nawlngeihnak nganternak caah hman a timh I US mipi cu a kut tangah chiah dih I a zultu men ah ser dih a kan timh a kan duh. US president sinak in amah Donald Trump pennak (Trump Empire) dirh a tim. Sipuazi lei zongah mah phun cu tampi a tuah. Tahchunhnak ah Trump Tower ti bantuk kha US khuapi tampi ah a sak. A min kha larter I mi thinlung lak dih a duh ukdih a duh.\nHon Roosevelt Skerrit nih a timi cu, “Politics is not about power, it is about service.” A sullam cu politics kan timi cu nawlngeihnak a si lo,midang/rammi tthatnak ca rianttuan tuk a si deuh ti si. Mah bantuk ruahnak hi kan Bible zongah kan hmuh. Bawi Zisuh nih a timi cu, “Zeicahtiah Mi Fapa hmanh hi, rian ṭuanpiakmi si awkah ka rat ṭung lo, midang rian ṭuanpiaktu si awk le mi tampi tlanhnak ding ca i ka nunnak pek awkah pei ka rat cu,’ tiah a ti hna” (Marka 10:45). Trump cu US rammi ca tthatnak tuah le rianttuan cu chim lo a sal bantuk ah tuahdih a kan timh. A nawlngeihnak hman riangmang in a uk in uk dih a kan timh. Mah nih a sawhmi cu US democracy kha hrawh I dictatorship (uknak chiahru) in US ram cu hruai le uk a timh. Atu cu Trump ruangah US rammi cu thinphang le thlalau in kan um dih cang hna.\nTrump ttanhtu, Laimi tampi ziaza le lungput ruangah thil ttha lo tampi chuak dawh in a um ve cang. Trump a sunghnak a ruang zong nanmah lungput le ziaza tthat lo ruangah a si ti zong ka rak ttial cang kha. Trump a sunghnak a ruang hi I tuak seh law zatuak 100 ah 10/15 hrawng cu Laimi (Chinmi) ruangah a si lai. Zatuak 100 ah 90/85 hrawng cu amah pumpak chambau le santlaih lo, le miphun dang pawl ruangah a si hei ti ko uh sih. Atutan, Capitol innpi I buainak zong khi, Laimi (Chinmi) Trump ttanhtu pawl nan biachim nan holhrel le nan cattial ruangah a si ve ti khawh a si. Nan lei le nan hmur a sautuk ruangah thil ttha lo a chuak ti khawh a si. Nan biachim nan holhrel, nan cattialmi le nan lungput pawl hi Khrihfa cawnpiaknak le Bawi Zisuh cawnpiaknak le thil tuahmi he a tlak bak lo/a kalh tuk. Nan I thawh I Biden US president a ttuan ahcun ISIS an hrang chinchin lai I US ram chungah an rak lut lai nan ti.\nZoh hmanh uh, nan lei a sau tuk, biachim le cattial nan I sum lo tuk ruangah nan chim bantuk tein Trump le a minung cungah ISIS bantuk thiltuah le lungput a tlung cang kha US ram chungah. Atu cu Trump le a minung pawl fawh ramchung ralhrang, IS bantuk ah ruah an si cang hi/an I chuah cang hi. Atu thla ni 20 I Biden biakam thlacamnak ca zongah National Guards ralkap 25,000 leng cu DC khuachung kip ah an um I Trump le a minung pawl tuk kha ramchung ralhrang ah ruah an si cang caah a si. Atu hi Trump ttanhtu ka si ti zongah ttihnung ngai a si cang. Trump le a minung pawl thil ttha lo tuah ruangah US mipi thinphang le thlalau in kan um dih cang. Awlokchong in an kan umter dih cang hna.\nPu Trump hi sungh a nautat. Sungh a fahsak. Amah chambaunak le santlaih lonak a philh. A sipuazi tuahnak ah amah cu kum saupi a lubik a si ruangah mah lungput le ruahnak in cun US president hna a van ngah colh tikah ka zabik, ka sibik, US mipi cu ka kuttang ah nan um dih awk a si, ka hnuzultu men ah kan hmang hna awk a si tiphun in a kal cang. Nikum December 14 dih in khan cun ka sung cang tiah rak ti seh law zei hmanh buainak a um hnga lo I amah ttanhtu le US mipi ca zongah um a nuam deuh hnga. Amah ca zongah ruahchannak a tam deuh hnga hmailei ah. Atu cu, thil ttha lo a tuahmi tampi ruangah hmailei a nunnak zongah thil ttihnung tampi a chuahpi te lai. Ka sung cang a ti duh lo ruangah amah ttanhtu le ttanh lo tu ca zongah thil ttha lo tamtuk a phunphun a chuahpi cang.\nBible nih leisau tuk lo ding a kan cawnpiak. Kan lei I sum khawh ding a kan cawnpiak. (Jeim 3:6), “Lei cu mei bantuk a si. Thil ṭhalo aa hlumnak kha a si i kan pum chungah hin a dihlak khan ṭhat lonak cu a vahter. Kan nunnak hi a dihlak in mei in a khangh i cu mei cu hell in a thomi mei a si.” (Phungthlukbia 18:21), “Lei nih hin thah khawhnak le nunh khawhnak ṭhawnnak a ngei, cucaah na bia chimmi theitlai cu na co a herh lai.” Trump ttanhtu pawl nan lei a sau tuk i, Biden a ttuan tikah ISIS pawl US ram chungah an rak lut lai nan timi cu a rauh hlanah nan Pu Trump le a minung pawl cungah a tlung dih cang ko hi. Holh le biachim le cattial I sum deuh cang uh. Ka nolh tthan rih lai, atu hi Trump ttanhtu ka si ti zong ttih a nung ngai cang ti si hi. Mithiam pawl (experts) chimnak ah, Capitol innpi luhhnawhnak hi a hramthok lawng a si rih an ti. Hi hnulei ah US ram chungah zei bantuk buainak dah a chuakte lai le a tlung lai zong kan thei kho lo/kan chim kho lo. Kan za tein thla tuk kan cam cio a hau ko lai hi.\nTrump ttanhtu pawl nih nan chim tawn lengmang mi pakhat cu Trump nih a president lahkhah a la lo US cozah a hlut nan ti lengmang. Trump lahkhah hi US cozah nih a herh lo I US cozah caah zeihmanh santlaihnak zong a nei lo. US cozah caah Trump lahkhah te hna u piakhat tluk hmanh a si lo. US cozah cu vawlei cungah a rumbik le a tthawngbik a si. Trump nih a president hlawhman a lak lomi cu zeihe dah a lawh ti ahcun dollar ting 10 a neimi pa cu dollar piakhat va pek he a lo a khat. Dollar ting 10 a neimi pa caah dollar piakhat cu zeihmanh a si lo a duh fawn lai lo santlaihnak zong a nei lo chim tlak lo a si.Biden le Harris biakam thlacamnak ni 20 ah daihnak um hram ko seh.Van Tum\nBreaking News:January 20 hi’Vawlei caan a dong ni a si kho’Biden President phun pawi ah tih nung a chuak lai.


Senator Dean Smith nih Australia Hluttaw ah Ramdang Vuanci Myanmar Kong a Hal | The Chin Express\nSenator Dean Smith nih Australia Hluttaw ah Ramdang Vuanci Myanmar Kong a Hal\nAustralia Hluttaw Sang chungtel Senator Dean Smith nih Australia Hluttaw ah Australia Ramdang Vuanci Marise Payne cu Myanmar ralkap uknak chuh kong a hal.\nSenator Dean Smith cu Australia phan Chin kan pale hna thawngin Chinmi a kan daw ngaimi asi. UNHCR nih Chin refugee hlawt a kan timh lio zongah Malaysia ra in UNHCR le Australia Tanzung a kan tonpiak.\nMyanmar kong a halmi cu Ramdang Vuanci Marise Payne nih, “Nizaan zongah ka chim cang bangin, Myanmar ralkap nih uknak an chuhmi cu Australia cozah kan lungṭha lo tuk hringhran,” tiah a leh.\n“Myanmar thil sining hi zeitik paoh ah aa thleng khomi asi, a fek rih lo. Yangon le khualipi Naypyitaw cu phone le internet zong fakpi in an phih.\n“Ralkap nih thimnak thar kan tuah lai tiin thawng an thanh. Nizaan ah cathanh ka chuahmi bangin, ralkap nih upadi upat hna sehlaw an lungtlinlonak cu upadi tu in tawlrel hna seh, cun phungninglo in an tlaihmi mipi thimmi hruaitu vialte a rannak in thlah dih hna seh.\n“November, 2020 rampumpi thimnak phichuak ning tein tluang tein rampumpi hluttaw meeting tuahter hna seh, tiah Australia cozah nih kan forhfial hna.\n“Myanmar um Australia rammi pawl an himnak le umkalnak kongkau cu Yangon um kan tanzung nih a tawlrel cuahmah,” ati.\nHmasa thawngpangRalkap Uknak Chuh Ruangah Japan Motor Company nih Myanmar Sehzung an Khar Chung\nHnu thawngpangJapan ah Kawlrammi thong tampi nih ralkap duhlonak an langhter tthan


GENEVI TUANBIA ( Dal – 5 Nak) – DOH PHIT\nGENEVI TUANBIA ( Dal – 5 Nak)\nNovember 1, 2019 admin ENTERTAIMENT, TUANBIA 0\nVoikhat cu zanlai piah Genevi nih a ihnak pawng vampang hin thawng a theih, “ Bawi nu, naa hngilh cang maw?”tiah dinte in aw a hun theih. Genevi nih cun “ A hodah na si, ka hngilh rih lo, zeidah asi ?” tiah a hun ti. Aw nih cun “Bawinu, keimah cu Barti ka si, ka tihtuk hringhran, achim hmanh ka chim ngam lo, Golo cakuat kha na va Count nih a hmuh i athin a huntuk caah Golo sinah “ Ka nupi cu a hngawng rak tan u,” tiah ca a hun leh. Cucaah a tu hi nangmah an thattu ding an rak phan deng cang lai”tiah awther lengmang in ahun ti. Count nihcun, “ Naute a ngeih a si zong ah nan thah chih lai” ati, ti zong ka va theih chih, zeitin in dah na um ual lai” tiah ati. “ Ka bawinu ka cung ah na thatnak vialte kha ka philh lo na caah santlaihnak zeital ka ngei kho hnga maw?tiah ati.\nGenevi nih cun, “ Na ngei ko ka nau, vat li law sathau mei inn le catialnak va ka lakpiak”tiah a ti. Rianrang in Berti cu ava tli i a chimmi poh cu a va lak. Genevi nih cafung cu alak i hiti hin ca atial.\n“Ka dawt ko nain le zumh awk tlakin ka um ko nain ka dawt khawh ti lomi Count, thonginn chung lungpher ka danh i hi ca hi k arak tial taak,hi ca na hmuh ahhin cun kei cu thlan chungah ka um cang lai, a rau ti lai lo. Pathian biaceihnak hmai ah ka dir cang lai. Sual na phawtmi na nupi hi Pathian hmaika ah thiam ka co lai tiah thlan khor ka luh lai tiang ahhin kaa chal ngam. Sualnak ngei lo tein vawlei ka kaltak lai caah ka lawm ko.\nKa dawtmi Count kei tu cu na zaang zong rak ka fak duh hlah a sinain nangmahtu kha ka zang na fak hringhran. Zei caah dah fiang tein na hngalh lomi thil ah na zumh col hi hlen khawhmi minung ahcun naa tuah, na nupi le na fapa cungah hibantuk in thahnak nawl na pek hlan ahhin khua fakpi in rak ruat ta law na nupi Genevi hi hitluk lawmmam hin a lung na fah ter hnga lo i a ngaih zong na chiatter hnga lo. A hmanmi na theih caan a um zongah rak i ngaichih hrimhrim hlah, kei zong na rak ka dawt nak theihbu tein thi ko ning.\nKa dawtmi Count, na sualnak zeihmanh a um lo. Pathian khuakhan pei dik asi ko rua, sihmanh selaw nathin a tawitukmi kha Pathian sinah ngaihthiam rak halte. Midang cung zongah na thin hung tawi ti hlah, timi hi cah ta kan duh. Ka pumsa cu arethei ko hmanh sehlaw ka thlarau cu thanuamte le lunglawm ngai in ka Pathian sinah aa din cang lai. Cu hmun cu phan ve dingin rak i zuam law, vanram ah na dawtmi na nupi le na fapate nih kan rak in donte lai, cuka ahcun i then a um ti lai lo i lunglawm tein kan leng ti cang lai mu.\nZangfah tein ka nu le ka pa belte kha hunk a dawtpiak hna law ka sining le ka thihning le a nithla zong tha tein rak theih terte hna. Sual a ka phawtu Golo zong hi nah un ngaihthiam lai, a sual lawng asi lo ahruhtuk caah asi. Ka lu a ka tantu zong sual nahun phaw hin hna lai lo, an rian asi in awl pekmi an zulh asiko. Zumh awktlak na salpa Drako i anupi le a fa le zong kha tha tein na rak zohkhenh hna lai.\nCun ngakchia nute ca a rak in petu hi bawmtu a hohmanh ka ngeih lo lioah a ka bawmtu asi i rak philhte hlah, a cungah lawmhnak bia hun chimte. A donghnak ah na khua le na ram vialte hi ka nun lio i mikip cung i zangfahnak, zawnruahnak ka ngeih tawn bangkhan an nu le an pa na si kha hun philh hlah. Misual si hmanhning law Golo sual phawt ruang i ka thih lai caah hin ka Pathian nih cun thiam a ka co theo lai, ka thih lai zan ah hi ca hi ka tial takmi asi. Dam tein ka dawtbik mi Count.\nNa caah thih ni tiang zumh awk tlak na nupi,Genevi, tiah atial i Beti sinah cun apek i, “Hi cate hi nangmah hrimhrim nih a kutchung ah na ka pek piak lai” ati. Berti cu tah pah in inn lei ah a tin.\nFAPA RUAL KONG


By:Aung Min Thang’Coronavirus ruang ah’A cangh mi thil phun5. – Onlinenungak\nBy:Aung Min Thang’Coronavirus ruang ah’A cangh mi thil phun5.\nJanuary i Wuhan i outbreak asi cangmi August thla tiang him tein kan ram a kan chiatu NLD cozah cungah i lawmh lo awk a ttha lo. COVID-19 mizaw vialte alakin an thlawp, an cawm dih hna. Quarantine ummi vialte an paw an cawm dih fawn hna.Asinain Rakhine ram in the second wave cu a rak ra i atu thla khat le a cheu hrawng chungah rawhralnak\ntampi a ser cang. Ka theih tawk cu:\n1. Minung 23,000 reng lo nih zawtnak an ngeih i Yangon pawngkam kan zual hma bik. Atu lio cu\nni khat 1000 renglo hrawng in kan karh.\n4. Mifir an karh. Swepytha ka rianttuan hawi nihcun Swepytha lei cu mifir, damiah le lam kal liomi thil chuh a karh ngaingai tiah a chim. Kannih chung zong zahan zan kha kan campus kulhnak thirhri hling an chah dih i an kan luh hnawh rua. An firmi belte kan theih kho rih lo. An chahmi thirhri hling pawl le an luhnak lawng kan hmuh.\nPawpi Cancer Na Ngeih Le Ngeih Lo Kan I Theih Khawhnak Ding Sign Pawl\nZeiruag Bik Ah Dah Kan Hnarthi A Chuah? Zeiruang Ah Dah Kan I Piah A Herhnak A Ruang?


Austrialia laimi:Cheukhat cu kawl cozah nakin’Sual deuh kan lo cang. – Lai Lungrawn Post\nAustrialia laimi:Cheukhat cu kawl cozah nakin’Sual deuh kan lo cang.\nFebruary 3, 2021 February 3, 2021 admin Thawngpang\nKan nih Australia Brisbane khua mi cu sandah piah duh mi kan tam tuk ko na in kan hruai tu pawl nih NLD an duh lo tuk in Kei ka MIT hmuh cun ka hmuh hna.ram dang dg mu mi tu tei ma te in nan um Nak hmun cio in RAK th ko ne U law zei ti Tha Kan nih Australia Brisbane um mi cu kawl cozah Nak in sual deuh mi Kan lo ko rua.Zothang Hlawnchin\nRelchap ko:Myanmar ralkap nih nawlngeihnak an lak mi cu a ran khawh chung in chiah than ding le tlaihhren mi hna tuanvo ngei upa le a cawlcang mi pawl thlah than ding in America President Joe Biden nih forhfial.\nMyanmar ramchung ah ralkap nih nawlngeihnak lak, Daw Aung San Suu Kyi le tuanvo ngei upa hna tlaihhren an si mi le rampi lakhruak thawngthanh hi ram democracy thlennawnnak le upadi an hnursuan i an lonh a si, tiah a chim.Democracy phunglam ah thazaang hman in rammi hna duhnak hrawh asiloah mizapi tam deuh nih lungtlin mi thimnak phichuak hrawh hi tuah ding mi thil a si lo, tiah ah Joe Biden nih a chim.\nMyanmar rammi hna thimnak tuah khawh ding, mipi uknak in i uk ding le dai tein nawlngeihnak i pek a si khawh nakhnga kum 10 chung harsa tein aa zuam cuahmah mi thanchonak hi upapiak ding tiah a chim.Cun pehtlaihnak lam phihkhar mi zong hrawk ding le mizapi hramhram in namnehnak zong hrian ding ah vawlei cung ram dihlak nih Myanmar ralkap cung ah aw khat tein rian kan tuan a herh tiah President Joe Biden nih a chim.\nAtu bantuk harnak ton lio ah Myanmar rammi he a dir ti mi hna zong America cozah nih phihlonak a tuahnak kong, democracy nunter than ding le upadi ning in kal than ding pin ah Myanmar ram democracy aa thlennawn ning zoh thannak ca ah tuanvo ngeitu hna nih tuanvo lak ngam nakding ca ah America nih ramchung le vawleipi huap in kan tuan lai, tiah a thanhchih.\nAluancia kum 10 chung ah Myanmar ram thanchonnak chrihchan in nawlngeihnak lak than mi phihkharhnak zong a ran khawh chung in zohthannak kan ngei lai i, aa tlak ning in dantatnak kan tuah lai, tiah Joe Biden nih a chim.(Ref: DVB)\nRelchap duh mi hna caah:Tuzing phone line an thah dih lio kha Yangon khuachung ah ka kal, kei ka ruah ning ah cun lam zawhtu tam taktak an um cang lai, 88 lio bantuk ralkap duh lonak an langhter len cang lai i a herh ahcun kai tel khawhnak lam in i tel ve ding ka tuak cia.\nNain, Sule ka phak cu ka khuaruahhar taktak, lam zawhtu phu khat tal hmanh ka hmu hna lo. Khuachung ah police le ralkap zong ka hmu hna lo. ATM a bawhmi phu lawng ka hmuh hna. Yangon cozah zung hmai ah USDP pawl lawmhnak hla an sakmi cu ka hmuh. A mak ngai ka ti. Atu ning in cun vawleicung ah Myanmar hi aa-naa ting fawi bikmi ram si dawh a si.Salai Lung Thli Tum.\nRelchap ko:Wednesday i President biakamnak tuah a lim le cangka US President Joe Biden nih a biapi taktakmi le a siaherh bikmi nawl 15 a rannak in a chuah colh. A rian a chawnmi pa Trump i a policies pawl cu a hrawhpiak dih colh i, pulrai le khuati thlennak (climate change) pawl hna cu hawihlanbik ah a vun nam colh hna.\nLaimi dawtu:Pi Aung San Suu Kyi kong ah’Ka thinlung mitthli a tla ka zoh kho hrimhrim lo.


Pu Kim A Thangchiat Tu Minung 5 Cu Meithal In Thi Lak In An Kah Hna – FIAKFAIROCK\nPu Kim A Thangchiat Tu Minung 5 Cu Meithal In Thi Lak In An Kah Hna\nNorth Korea ram hruaitu Kim Jong-Un a thangchiat tu minung 5 an thah hna tiah DailyNK thawngthanh nak ah cun an langhter. Economic Ministry i riantuan mi an si ih Kim Jong-Un nih a ram chung a riantuan ning cu an soisel.\nvawlei cung ah sipuaizi lei in a chiat bik nak ram a si ning le, ramdang mi he i pehtleih nak nei bu in riantuan ti hna uh sih law, an ram an thancho deuh ding biapawl dinner party an neihnak ah an chim.\nKim Jong-Un sin ah an chim khawh bak cun, an 5 in an kawh hna i meeting an nei, an biachim mi pawl vialte cu an phuan ter dih hna hnu ah an tleih hna i, meithal in thilak in an kah hna hi a si.\nNorth Korea ramchug i thil a cang mi cu, vawlei cung khuaza ram kip nih an theih khawh lo caah, a tu lawng ah hin, an phuan. An thah mi hna minung pa 5 pawl i an chungkhar hna zong cozah dohkalh tu pawl umnak Yodeok, political camp ah an chiah ve hna tiah thawngtheih a si.\nKim Jong-Un a bawi hnu kum 2-nak ah a pate Jang Song Thaek a tha colh. an rampi cawlcangh nak a doh tu a si tiah an tleih i 2013 kum ah a pate cu a thah. Jang Song Thaek an thah dan cu a phunphun in an chim i mi ṭhenkhat nih taklawng in an umter hnuah uico an eiter an ti.\nAsinain, US President Donald Trump nih amah tuanbia a tial tu Bob Woodwoard sin ahJang Song Thaek cu a lu an tan i North Korea ram hruaitu pawl i zoh khawh dingin thaten an chiah tiah a chim. (Daily Mail)


Saya David lah hi a palh maw palh lo cu mah ka hin na theih lai – Video – FIAKFAIROCK\nA tang ah video ka van chiah bantuk in hin keimah nih cun zeihman ka chim lai lo mipi nih nan hmuh ning le nan ruah ningtu rak chim ding ah kan sawm hna’ Cheukhat laimi tampi nih a palh an ti cheukhat nih a palh nak a um lo an tive bantuk in a tu tan video ka van chiah mi nih hin thil sining tampi a fiantar ngai ngai caah rak zoh ve law bia khia nak cu rak tuah ve tuah hngat.\n“Pathian saltha David La cu kawlpawl nih sual an phawtnak video kong ah fianternak asi i kawl hrokhrol thil tuah mi van ngai cio ve tuah uh” Credit : Ro Lian Thang\nA tanglei ah a Video kan van thil chih, a video in tlangtling tein ngeih khawh cio rak i zuam hna usih.\nInsien Thonginn Ah Saya David Lah\nTulio thawngzamhnak ah hmunhma a laa ngaimi cu Saya David Lah kong asi, ramchung thawngzamh lawng hlah, Vawlei pi khingin minthang thawngzamh asimi, Reuter le The Star tibantuk tiang nih an vun thai lulh cio. Chin miphun tampi zong nih buaipi lulh cio asi rua, a palh ko a timi um asi i, palh nemmam hlah, Biaknak tlawm (Christian) namneh asi tiah thih ngamh (online chunglawng) zong cu rak um asi.\nAsi, Christian kan dirhmun in cuanh ahcun Saya David Lah biaceihzung ah chuahpi in biaceih ding cu, thin a thi kho hrimhrim lo. Asinain, Saya David Lah a palh lo, Phungki zong a buu in an um ko, Thawngzamh le Palek zong “Social Distance Phung” an buar ve ko tiah kan aunak nih Saya Davih Lah a khamh lai ti cu ruahchan ngam ding asi lem hnga lo. Biaceihzung chungah, keimah lawng ka sual lo, midang zong an sual ve ko tinak nih biaceihmi pa kha luatnak a pe bal lo. Biaceihmi pa nih, a palhlonak a langhter khawh, cun nawlnak ( appeal) a tuahmi lawng kha a biaceihnak ah laireltu/santlai asi hnga.\nKumzabuu 21 chungah, kum 10 tlukceo lawng Zauk Phung a hmang rihmi Kawlram mipi nih USA mipi bantukin, tlukruannak kan hmuh ve awk asi ti i ruahchan cu ” thalpak pakhat in Japan ral ka doh lai” ti he aa lo hnga. Asi, kan i ruahchan ding asi ko, nain asi kho rih lai lo. Cun mi tam-u nih mi tlawm-deuh namneh, Biaknak ngan nih Biaknak hme deuh namneh ti cu Vawlei cung pumpi ah a um dih ko titluk asi. Kawlram pumpi ah zatuak 6 (%) tluk lawng asi mi Christian pawl cu mitam-u Biaknak, Buddist nih namneh kan si cu thil thar asi lo ti cu hngalh cio asi ko lai dah!. Zeitluk indah Kawlram ah Upadi nih nawl a ngeih ti zong a theicia, a hngalcia tam dawh kan si. Ralkap uknak chan in nitin Zauk Phung uknak chan tiang ” Tayaa Upade Suumuzii” tiah au peng asi, nain Rampi Cozah NLD miisa bakte, Pu Ko Ni thihnak hmanh nihin tiang zeiruam a leng ti lo, thareng bang a chel ah a awn lai, a chel ah a tlau lai i Pu Ko Ni case zong hi a nunkhua sau dawh asi ti lo. Cucaah zeibantuk kong hmanah, mitlawm deuh buu nihcun Phung leng kan lamh lo bak a herh, upadi hi zeimaw caan ah cun sio-rawl asi tawn.\nNihin ah thawng pakhat ka rel, cucu atu ka vun thaimi kong hi asi, cu nihcun ka lung a ka laak ngai caah ka rak tial lannak asi. Saya David Lah hi Canada ram mi sinak a ngeimi, Kawlram chuak asi, tutan hi Kawlram nih Covid-19 ruangah phung a chuahmi “Mibuu Pumhnak Tuah Lo Ding” timi phung an buar tiah a hawipa ( asi men lai) Wai Tun he biaceih dingah tlaih an si hi asi, nain Wai Tun cu nihin tiang biaceihzung a phaan lo tiah an tial.\nCatialtu nih a tialchihmi cu ” Pathian Bia nan theih ahcun, Covid-19 zawtnak nan ngei kho lai lo, Jesuh minin ka thianh” tiah Saya David Lah nih a rak chimmi bia hna a tial chih. Asihrim, “Pathian nan zumh ahcun harnak nan tong lai lo, zawtnak nan ing lai lo” timi cawnpiaknak cu Bible leng cawnpiaknak a rak si ko rua.\nSaya David Lah cu, phung a buar caah an tlaih pinah, thilpoi pakhat cu anmah pumhnak ( an tam rua lo) chungah aa telmi chungin minung 20 bak Covid-19 positive an si i amah pumpak zong positive asi ve, cu nihcun mizaw 68 tiang bak a hrin tiah Kawlram Ngandamnak lei chimnak nawlngeitu Thar Tun Kyaw nih a chim. Nihin ca ka tial tiangah Kawlram chungah mizaw 199 an si, culakah voi khat pumhnak nih mizaw 68 bak a hrin tikah Saya David Lah hruaimi pumhnak cu a langsar ngai i Sur chep pa caah cun caantha taktak ah a cang.\nSaya Divid Lah sualphawtnak hi kum thum (3) tiang thong thlak khawhnak phung buarnak asi. Nain nihin tiangah biaceihzung nih zeihmanh ri an khiah piakmi a um rih lo, theih duhmi hal dingah 3 June 2020 tiang cu Insien Thonginn ah a um rih lai titiang lawng an langhter.\nMizei Dah Hruaitu/President An Si Tawn?\nBreaking News: India Ram In A Rak Tlung Mi Minung 17 Sin In Covid-19 Zawtnak Hmuh A Si!\nRev : David Lah a soisel tu le thong thlah tu hna phungki fak tuk in an thih\nPathian Gospel Chimhtu Ropui Minthang Saw David Lah: Taza cuai tu le Thong thlak tu Rangoon Cozah le an Herod Bawipa Kui Phio


SAC Ralhrang Thlahmi Myanmar Bawlungchuih Thiam Pa nih SAC Ralhrang Duhlonak a Kut Zung Thum a Thlir Diam – Buanchukcho\n2022 World Cup luh khawh nakding kehneksak puai chuih ding in Japan ah a phanmi Myanmar bawlungchuih thiam pakhat nih SAC ralhrang uknak kan duh lo timi langhternak a kut zung thum a thlir diam. A kut dong ah “We Want Democracry” timi ca a ttial. The Chin Journal\nthawngpang dang : May 26 tiang kahdohnak 100 leng a chuak, ralhrangbu lei 100 deng an thi tiah KNU Brigade 5 chimhnak nawlngei Lt. Col. Saw Kale Doe nih hi ti hin a chim. “An mah lei BGF hna he fonh in kanmah lei ah thazaang an rak i chap caah kan karah buainak zong a zual, i kahnak zong a fak chin lengmang, A dai cang ti hrim a um lo. May thla thawkin nihin tiang voi 193 kan i kap cang” tiah a ti.


Ram hruaitu hi Pathian thimmi an si maw? – Hakha Cherry\nBible ah kan hmuhmi cu Nebuchadnezzar nih Babylonian Empire cu Jesuh Khrih chuah hlaan kum 600 ahkhan a rak uk i Bawipa sin in vision a rak hmuh. Cu vision cu prophet Daniel nih a lehpiak. “Cucaah khuazeika ram i a ummi minung paohpaoh hna nih, Cung Nung Bik Pathian nihcun minung pennak cungah nawl a ngei ti kha hngal hna seh. A duhmi paoh kha siangpahrang ah a ser khawh ko hna, santlailo bik hmanh kha a ser khawh ko hna, ti kha hngal hna seh,” Daniel 4:17.\nBawipa kut cungah ram hruaitu hna hi an um ti hngalh khawh asi. Cucu Bawipa nih aa tinhmi a tlinnak hnga caah hruaitu hi a ṭha he ṭhalo he a kan pek. Nebuchadnezzar zong hruaitu ṭhalo asi ko. Bawipa thei lomi asi i, meiphu chungah Bawipa zumtu hna a peihmi kha asi.\nBawipa nih Isaiah prophet kha bia a thanhtermi cu aa tinhmi a tlin nakhnga Cyrus the Great sin ah ṭhawnak power ka pek lai ati (Isaiah 45:1). Cucu century pakhat le cheu hnu ah Bawipa nih Cyrus cu Persian Empire uk dingah power a pek. Bawipa tuahmi lawngte an si.\nDaniel nih a chimmi cu “fimnak le ṭhawnnak vialte cu a ta asi caah Pathian min cu chankhat hnu chankhat thangṭhat si ko seh. Khuacaan siseh, caan kha siseh, a thlen lengmang hna, Siangpahrang kha a ṭhumh hna i a kaiter hna; Mifim kha fimnak a pek hna i a hngalmi kha hngalhnak vialte cu a pek hna;” Daniel 2:20-21 tiah ati.\nPaul nih Roman Empire khuapi chung ah a ummi zumtu Khrihfa mi hna sin ah ca a kuatmi hna cu “Ram uktu bawi kha an nawl va ngai hna u, zeicahtiah Pathian hnatlaknak tel loin nawl ngeitu ahohmanh an um lo i nawlngei liomi hna hi Pathian nih a chiahmi hna an si”Rom 13:1 tiah ati.\nDavid Siangpahrang le Johan nih hitihin an chim. “Biaceihnak hi nichuahlei in siseh nitlaklei in siseh a ra lo, chaklei in siseh thlanglei in siseh a ra lo; bia a ceihtu cu Pathian asi i a cheu kha a ṭhumh hna i a cheu kha a cawi hna” Salm 75:6-7. “Pilat nihcun a thawh i, “Na ka chawn duh lai lo maw? Nangmah cu thlah khawhnak nawl le vailam i khenh chih khawhnak nawl ka ngei dah kaw?” tiah a ti. Jesuh nihcun, “Ka cung i nawl na ngeih hi Pathian nih an pek ca lawngah asi. Cucaah nangmah kut i a ka chantupa hi a sual deuh,” tiah a ti.” Johan 19:10-11\nBible ah kan hmuhmi cu a caan ahcun ram hruaitu caah ahodah ka pek hna lai tiah Bawipa bak nih pek asi. Cun Bible hngalomi zong, Pathian ṭihlomi zong kha minung nih an duhmi le an ithimmi zongkha Bawipa nih ithimnak nawl a onh hna. Cucu prophet Hosea nih fiangtein a chim. “Siangpahrang kha an ser hna, sihmanhsehlaw keimah duhning in asi lo, bawi kha an chiah hna, Sihmanhsehlaw keimah hngalh loin an tuah; Annih nih an sui le an ngun in siasal kha an iser hna” Hosea 8:4.\nHi Bible ah a fiang ngaimi cu Bawipa nih a chim bangin “Bawipa nawlbia ngaimi, biatak a dirpimi le dinnak a ṭanhmi hruaitu lawnghi” Bawipa nih prove a tuahmi le a lungtlingmi asi. Adang hruaitu hna hi cu minung duhnak in ithimnak onhmi asi.\nPaul nih hruaitu uknak kongah Khrihfami hna kha hitihin a forhfialmi hna. “Cucaah a hmasa bik ah fial kan duhmi cu, nawlnak le thlacamnak le halnak le lawmhnak biachimnak kha mi vialte caah, kan Pathian sinah tuah usih. Siangpahrang hna le nawlngeitu hna caah daite le remte le Pathian ṭihzah le ziaza ṭha in kan nun khawh nakhnga, thlacam usih” 1 Timote 2:1-2 tiah ati hna.\nKannih Khrih zumtu hna nih hruaitu hna caah daihnak le Pathian duhning in a kan hruai khawhnak caah thla kan campiak hna awk asi. Jesuh Khrih nih a ti bangin “kan mah duhnak siloin Pathian duhnak” tu in a kalmi le nawlngaimi zumtu si izuam ve hna usih! ““Ka Pa, na hna a tlak ahcun hi hrai hi ka ṭhialpiak ko. Sihmanhsehlaw keimah nawl si loin nangmah nawl si ko seh,” tiah a ti Luka 22:42. \nBawipa nih zeidah a tuah lai? Bawipa duhnak zeidah asi? Zeidah Bawipa nih a kan duhpiak tihi kawl hna usihlaw zeithli paoh a tlun hmanh ah vuivai lotein kan zumhnak tu fektein dirpi hna usih! Bawipa kut ah zeizong vialte a um ko! Congratulations! Joseph Robinette Biden Jr. Credit-James Vanneilian\nPresident Trump nih a ralai mi January 20 American Cozah thar rian i peknak ka tlamtlinter lai tiah a chim.